title: Seitsemän unikekoa

text: Legendan mukaan Efesoksen seitsemän unikekoa olivat Maximianus, Malcus, Marcus, Dionysius, Johannes, Serafion ja Konstantinus. Deciuksen kristittyjen vainojen aikana he piiloutuivat erääseen kaupungin ulkopuolella olevaan luolaan. Heidät kuitenkin huomattiin, ja tyranni käski tukkia luolan suun kivillä, jotta he nääntyisivät nälkään. He kuitenkin pysyivät hengissä, mutta nukahtivat ihmeellisellä tavalla ja heräsivät vasta 187 vuotta myöhemmin, kun alueen perinnökseen saanut Adolios käski orjiensa vierittää kiven pois, jotta sitä voitiin käyttää rakentamiseen. Tällöin luolaan tuli auringon valoa, joka herätti nukkujat. He luulivat nukkuneensa vain muutaman tunnin, ja nälissään he valitsivat keskuudestaan yhden, Malcuksen, toisten lähteiden mukaan nimeltään Iamblikhoksen, jonka piti käydä kaupungissa ostoksilla.


title: Seitsemän unikekoa

text: Tällä välin oli kuitenkin kristinusko tullut valtionuskonnoksi, ja Efesos kuului nyt Itä-Rooman valtakuntaan, jonka keisarina tuolloin oli Theodosius II. Iamblikhos hämmästeli suuresti muuttunutta kotikaupunkiaan ja erityisesti kaupungin portille ilmestynyttä suurikokoista, voittoisaa ristiä. Toisaalta hänen vanhanaikainen pukunsa ja vanhahtava kielensä hämmästyttivät leipuria, jonka luona hän asioi. Kun hän lisäksi aikoi maksaa vanhalla, Deciuksen aikaisella rahalla, hänellä epäiltiin olevan salainen aarrekätkö, ja hänet toimitettiin oikeuden eteen. Vasta tällöin hänelle selvisi, että tällä välin oli kulunut lähes kaksisataa vuotta. Kun tieto ihmeestä levisi julkisuuteen, Efesoksen piispa, papit ja virkamiehet ja lopulta keisarikin tulivat katsomaan luolaa. Siellä nukkuneet miehet siunasivat heidät, mutta kuolivat pian sen jälkeen.


title: Seitsemän unikekoa

text: Legenda pitää ihmeen tapahtumapaikkana ns. Seitsemän nukkujan luolaa ( Efesoksen raunioalueen ulkopuolella.


title: Seitsemän unikekoa

text: Tiettävästi ensimmäisenä seitsemän unikekoa mainitsi syyrialainen piispa Jaakob Sarugilainen eräässä saarnassaan vain puoli vuosisataa unikekojen väitetyn heräämisen jälkeen. Gregorius Toursilainen käänsi 500-luvulla legendan syyriasta latinaksi, minkä jälkeen se tuli nopeasti yleisesti tunnetuksi.


title: Seitsemän unikekoa

text: Kertomus seitsemästä unikeosta esiintyy myös Koraanissa, minkä vuoksi se tunnetaan myös muslimien keskuudessa.


title: Passiokasvit

text: Passiokasvit eli kärsimyskukkakasvit ("Passifloraceae") on kaksisirkkaisten kukkakasvien heimo lahkossa "Malpighiales". Heimon synonyymejä ovat "Modeccaceae", "Paropsiaceae" ja "Smeathmanniaceae". Heimoon kuuluu 27–28 sukua ja noin 935 lajia, lähinnä subtrooppisilla ja trooppisilla ilmastovyöhykkeillä.


title: Passiokasvit

text: Passiokasvit ovat ruohovartisia tai puuvartisia pienehköjä kasveja, usein köynnöstäviä. Lehdet ovat yleensä vuorottaiset tai kierteiset, ja muodoltaan joko soikeat tai sormijakoiset. Kukat ovat säteittäin symmetrisiä, yleensä kaksineuvoisia. Sekä verholehtiä että terälehtiä on tavallisesti viisi. Hedelmä on marja tai kota.


title: Passiokasvit

text: Passiokasvit jaetaan kolmeen eri alaheimoon ja 27–28 eri sukuun.


title: Passiokasvit

text: Passiokasveja esiintyy Australiassa, eteläisessä Aasiassa, Saharan eteläpuolisessa Afrikassa, sekä Pohjois- ja Etelä-Amerikan trooppisilla, subtrooppisilla ja lämpimillä lauhkeilla alueilla.


title: Passiokasvit

text: Passiokasveista lähinnä passioiden ("Passiflora") suvun kasveja käytetään sekä koristekasveina lähinnä suurten kukkiensa vuoksi, sekä ravintokasveina hedelmiensä vuoksi. Hedelmiä varten viljellään lähinnä punapassiota ("Passiflora edulis"), jättipassiota ("Passiflora quadrangularis") ja makeapassiota ("Passiflora ligularis").


title: Jäätelökakku

text: Jäätelökakku on pääosin jäätelöstä valmistettu kakku.


title: Jäätelökakku

text: Jäätelökakku voidaan tehdä kokonaan jäätelöstä tai kerrostamalla jäätelöä keksien tai kakkupohjan kanssa. Kakkupohja paistetaan etukäteen, ja kakku kasataan sitten vuokaan jäätelön kanssa. Kakku pakastetaan, jolloin kerrokset jäätyvät yhteen. Jäätelökakku otetaan pakastimesta vasta juuri ennen tarjoilua, jotta se ei ehtisi sulaa.


title: Jäätelökakku

text: Viktoriaanisella aikakaudella tehtiin bombeksi kutsuttuja jälkiruokia, jotka sisälsivät jäätelöä ja hedelmiä koristeellisissa muoteissa. Joskus annokset reunustettiin kakulla tai kekseillä. Jäätelökakkureseptejä on löydetty jopa 1870-luvulta.


title: Jäätelökakku

text: Uunijäätelö muistuttaa jäätelökakkua, mutta uunijäätelö paistetaan uunissa, kun taas jäätelökakkua ei paisteta.


title: USS Rendova

text: USS Rendova (runkonumerot CVE-114 ja AKV-14) oli Yhdysvaltain laivaston Commencement Bay -luokan saattuetukialus, joka valmistettiin toisen maailmansodan lopulla eikä se ehtinyt palvelukseen sodan kestäessä. Alus osallistui Korean sotaan.


title: USS Rendova

text: Alus tilattiin nimellä "USS Mosser Bay" Todd-Pacific Shipyards Inc.:ltä Tacomasta Washingtonista, missä köli laskettiin 15. kesäkuuta 1944. Alus laskettiin vesille 29. joulukuuta 1944 kumminaan Anna-Marie H. Kurtz ja otettiin palveluskäyttöön 22. lokakuuta 1945 ensimmäisenä päällikkönään R. W. Ruble.


title: USS Rendova

text: Aluksen koeajot saatiin päätökseen tammikuussa 1946 ja se liitettiin Yhdysvaltain 1. laivastoon helmikuussa. Maaliskuussa alus harjoitteli länsirannikolla, mutta jo kuukautta myöhemmin aluksen miehistö supistettiin ylläpitovahvuuteen. Alus makasi ankkurissa San Diegossa vuoden ollen kuitenkin 15. lentotukialusviirikön esikuntana. Keväällä 1947 alus palautettiin täyteen miehitykseen, ja se aloitti koulutuksen länsirannikolla ja Havaijilla.


title: USS Rendova

text: Alus lähti 1. huhtikuuta 1948 San Franciscosta Turkkiin kuljettaen Turkin ilmavoimille AT-6-koulukoneita. Alus kulki Panaman kanavan läpi ja saapui 28. huhtikuuta Yeşilköyhin, missä lasti purettiin. Alus jatkoi matkaansa 4. toukokuuta, läpäisi Suezin kanavan ja ylitti Intian valtameren ja Tyynen valtameren tehden matkalla useita laivastovierailuja. Se saapui syyskuun lopulla kotisatamaansa San Diegoon viettäen loppusyksyn harjoituksissa länsirannikolla. Vuodenvaihteessa 1949 alus lähti jälleen länteen Tsingtaon ja Okinawan väliselle merialueelle, jossa se viipyi aina huhtikuun puoliväliin ennen paluuta San Diegoon. Lokakuussa alus saapui Bremertoniin huollettavaksi, ja se poistettiin palveluksesta 27. tammikuuta 1950. Alus sijoitettiin Tyynenmeren reservilaivastoon.


title: USS Rendova

text: Puoli vuotta myöhemmin Pohjois-Korea ylitti Koreoiden välisen rajan aloittaen sodan. "USS Rendova" määrättiin aktivoitavaksi, ja se palautettiin palvelukseen 3. tammikuuta 1951. Aluksen ilmoitettiin olevan palveluskelpoinen huhtikuussa, ja 3. heinäkuuta se aloitti matkan länteen. Alus saapui Jokosukaan 2. elokuuta aloittaen kouluttautumisen Okinawan rannikolla. Alus saapui 20. syyskuuta Kobeen, jossa se liittyi CTG 95.1:een vapauttaen "USS Sicilyn" lentokoneiden kuljetustehtävistä.


title: USS Rendova

text: Alukselle kuormattiin 22. syyskuuta Yhdysvaltain merijalkaväen hävittäjälaivue 212 F4U-koneet, varastot ja henkilöstö. Seuraavana päivänä alus aloitti lentotoiminnan hyväksyntätestit. Alukselle kuormattiin 24. syyskuuta ampumatarvikkeita ja täydennettiin varastoja Sasebossa ja seuraavana päivänä se aloitti partioinnin Keltaisellamerellä. Alus vapautti alueelle päästyään Britannian kuninkaallisen laivaston "HMS Gloryn" liittyen CTE 95.11:een. Alus aloitti lentotoiminnan 26. syyskuuta. Seuraavien kuukausien aikana alus oli Korean länsirannikolla vuorotellen Australian laivaston "HMAS Sydneyn" kanssa. Aluksen lentolaivue VMF-212 teki 1 743 lentosuoritetta tukiessaan maajoukkoja.


title: USS Rendova

text: Alus päätti viimeisen operaationsa Korean rannikolla 6. joulukuuta ja se saapui 22. joulukuuta San Diegoon. Vuoden vaihteen jälkeen alus aloitti koulutustehtävät länsirannikolla osana 1. laivastoa. Syyskuussa alus lähti länteen ja se osallistui parin kuukauden ajan operaatio Ivyyn eli ydinkokeisiin Marshallinsaarilla ennen paluuta Kaliforniaan. Vuonna 1953 reserviin siirrettynä alus jatkoi koulutustehtävissä länsirannikolla, kunnes se palautettiin palvelukseen 1954. Se oli läntisellä Tyynellämerellä sukellusveneentorjuntatehtävissä palaten Kaliforniaan kesäkuun puolivälissä jatkaen koulutusta lokakuuhun. Alus siirrettiin Mare Islandille valmistautumaan palveluksesta poistoon, ja se sijoitettiin 2. helmikuuta 1955 San Franciscossa Tyynenmeren laivaston reserviin. Se poistettiin palveluksesta 30. kesäkuuta. Alus luokiteltiin 1959 AKV-14:ksi jatkaen reservissä aina alusluettelosta poistoonsa saakka 1. huhtikuuta 1971.


title: Mzungu Kichaa

text: Mzungu Kichaa (oikealta nimeltään Espen Sørensen) on tanskalainen laulaja ja muusikko. Hän syntyi Tanskassa, mutta kasvoi lapsuutensa Tansaniassa, jossa hänen vanhempansa tekivät kehitysyhteistyötä. Perhe muutti Tansaniaan Espenin ollessa kuusivuotias. Tansaniassa hän oppi puhumaan sujuvaa swahilia ja myöhemmin hän vaikutti tansanialaisessa musiikissa muun muassa tuottajana Bongo Records studiolla. Vuonna 2009 Mzungu Kichaa julkaisi ensimmäisen albuminsa nimeltä "Tuko Pamoja".


title: Mzungu Kichaa

text: Espen Sørensen oli ensimmäisiä artisteja, jotka levyttivät Bongo Records studioilla Dar es Salaamissa 1990-luvun lopulla, yhdessä Juma Naturen, TID:n, Mangwairin, Feroozin ja Professor Jayn kanssa. Tuolloin hän sai myös taiteilijanimensä Mzungu Kichaa eli "Hullu Valkoinen". Hän ei kuitenkaan julkaissut musiikkia vielä tuolloin, lukuun ottamatta muutamia kappaleita, joilla hän vieraili 2000-luvun vaihteessa sekä vuoden 2001 singleä Mambo ya Pwani, joka nousi soittolistojen kärkeen Tansaniassa.


title: Mzungu Kichaa

text: Espen muutti Britanniaan opiskelemaan musiikki- ja kulttuuriantropologiaa. Valmistuttuaan hän päätti keskittyä jälleen musiikilliseen uraansa ja perusti yhtyeen nimeltä Effigong vuonna 2006. Vuonna 2008 hän päätti jatkaa sooloartistin uraa ja julkaisi ensimmäisen albuminsa nimeltä Tuko Pamoja, Caravan Records levy-yhtiön kautta. Levy julkaistiin ensin vain Itä-Afrikassa, mutta sen saatua huomiota myös eurooppalaisilla radiokanavilla, se julkaistiin Euroopassa, toukokuussa 2009. Levy on kokonaisuudessaan swahilinkielinen ja keskittyy erityisesti sosiaalisiin ongelmiin, kuten köyhyyteen Tansaniassa.


title: Mzungu Kichaa

text: Mzungu Kichaa on toiminut myös tuomarina Tansanian tunnetuimmassa kykyjenetsintä televisiokilpailussa nimeltä "Bongo Star Search".


title: James S. Cutsinger

text: James S. Cutsinger (s. 1953) on yhdysvaltalainen teologi ja uskontotieteilijä sekä perennialismin tutkija.


title: James S. Cutsinger

text: Cutsinger opettaa uskontotiedettä Etelä-Carolinan osavaltionyliopistossa ja on tutkinut erityisesti itäisen kristillisyyden henkisyyttä ja mystiikkaa, traditionalistista koulukuntaa, perennialismia ja Frithjof Schuonin ajattelua. Uskonnoltaan hän on ortodoksi.


title: James S. Cutsinger

text: 1975 Cutsinger valmistui Cornell Collegesta pääaineinaan poliittinen teoria sekä venäjän kieli ja kirjallisuus. Vuonna 1980 hän valmistui tohtoriksi Harvardista pääaineenaan teologia ja uskontotiede. Hän on toimittanut lukuisia uskonnollista mystiikkaa käsitteleviä kirjoja ja osallistunut kansainvälisiin ekumeenisiin konferensseihin, joita on hän on myös järjestänyt. Pääasiallinen toimitustyön kohde on ollut Frithjof Schuonin kirjallinen tuotanto. Ensisijaisesti Cutsinger pitää kuitenkin itseään ”opettajana”.


title: James S. Cutsinger

text: Cutsinger käyttää opetuksessaan sokraattista metodia. Hänen kurssinsa ovat luonteeltaan keskustelua ja väittelyä. Jokainen hänen kurssinsa on ”laajennettu argumentti”. Yhtäkään hänen teoksistaan ei ole suomennettu.


title: James S. Cutsinger

text: Cutsinger kuuluu American Academy of Religion -järjestöön, International Society for Neoplatonic Studies -seuraan sekä Foundation for Traditional Studies -yhdistykseen, jonka sihteerinä hän toimii. Hän asuu vaimonsa kanssa Columbiassa, Etelä-Carolinassa. Cutsingerilla on neljä lasta. Poliittisesti hän sanoo olevansa radikaali traditionalisti.


title: Pesäpallon maailmancup 1992

text: Ensimmäinen Pesäpallon maailmancup järjestettiin Suomessa Helsingissä 27.7.-1.8.1992. Mukana oli kahdeksan miesten joukkuetta kuudesta maasta. Sekasarjassa ja naisten sarjassa oli kummassakin neljä joukkuetta.


title: Pesäpallon maailmancup 1997

text: Toinen Pesäpallon maailmancup järjestettiin 1997 jälleen Suomessa, tällä kertaa Hyvinkäällä. Turnaukseen osallistui kuusi joukkuetta kuudesta maasta.


title: Pesäpallon maailmancup 2000

text: Kolmas Pesäpallon maailmancup järjestettiin Australiassa Melbournessa 13.-18.3.2000. Ottelut pelattiin Victorian Baseball Centressä Altonassa. Osallistujia oli 10 joukkuetta neljästä eri maasta.


title: Pesäpallon maailmancup 2003

text: Neljäs Pesäpallon maailmancup järjestettiin Ruotsissa Södertäljessä 20.-26.7.2003. Mukana oli 12 joukkuetta neljästä maasta.


title: Pesäpallon maailmancup 2006

text: Viides Pesäpallon maailmancup järjestettiin Saksassa Münchenissä 8.-16.7.2006. Mukana oli 11 joukkuetta neljästä eri maasta.


title: Monta Bell

text: Monta Bell (5. helmikuuta 1891 – 4. helmikuuta 1958) oli yhdysvaltalainen elokuvaohjaaja, -tuottaja ja -leikkaaja.


title: Monta Bell

text: Bell oli alkujaan toimittaja, joka kuitenkin pyrki näyttelijäksi 1920-luvulla. Hänen ainoa roolinsa oli Charles Chaplinin elokuvassa "Susi lammasten vaatteissa". Bell jatkoi tämän jälkeen yhteistyötä Chaplinin kanssa leikkaajana ja apulaisohjaajana. Hän siirtyi itsekin ohjaajaksi, ja ohjasi muun muassa Greta Garbon ensimmäisen Yhdysvalloissa tehdyn elokuvan "Pyörremyrskyn".


title: Monta Bell

text: Bellistä tuli 1920-luvun lopulla Paramountin Astorian äänistudion tuotantojohtaja. Hän tuotti siellä useita varhaisimmista äänielokuvista, kuten Rouben Mamoulianin "Applausen" ja Marxin veljesten "Kookospähkinöitä". Bellin omat ohjaustyöt 1930-luvulla olivat komedioita, kuten "Worst Woman in Paris?", tai melodraamoja, kuten "Tunisin yö". Hän siirtyi 1930-luvun puolivälissä pääaikaiseksi tuottajaksi, vaikkakin ohjasi vuonna 1945 vielä viimeisenä elokuvatyönään "China’s Little Devilsin".


title: Illud Divinum Insanus

text: Illud Divinum Insanus on floridalaisen Morbid Angel -yhtyeen vuonna 2011 julkaistu kahdeksas studioalbumi, ja ensimmäinen julkaisu alkuperäisen basisti-laulaja David Vincentin kanssa 16 vuoteen. Albumi eroaa aikaisemmasta Morbid Angel -tuotannosta suuresti, sillä musiikkityyli on vaihtunut konemaiseen death metalliin. Alkuperäinen rumpali Pete Sandoval ei voinut osallistua albumin nauhoituksiin selkäleikkauksen vuoksi.


title: Alina Frasa

text: Alina Frasa (oik. Helena Anderlé, 25. tammikuuta 1834 Reichenhall, Baijeri – 31. toukokuuta 1899 Helsinki) oli suomalainen tanssitaiteilija.


title: Alina Frasa

text: Joko saksalais- tai sveitsiläissyntyisen Alina Frasan äiti oli ilmeisesti yksinhuoltaja, joka antoi tyttärensä kiertelevän taiteilijaseurueen mukana kasvattilapseksi Suomeen. Frasan taiteilijaperheessä hänestä kasvatettiin esiintyvä taiteilija. Kiertävän teatteriseurueen ihaillusta lapsitähdestä kehittyi yksi Suomen ensimmäisistä ammattitanssijoista ja ballerinoista. Frasan työtä Suomen tanssitaiteen pioneerina on luonnehdittu uraauurtavaksi, ja se kesti lähes viisikymmentä vuotta.


title: Alina Frasa

text: Frasan ura tanssijana alkoi Porvoossa, jossa sinne asettunut Frasan taiteilijaperhe järjesti sekä tanssikursseja että näytäntöjä. Alina Frasasta nousi seurueen lapsibaletin tähti. Frasan tanssit olivat kohokohtana muun muassa Porvoon uuden teatteritalon avajaisissa joulukuussa 1847.


title: Alina Frasa

text: Siirryttyään Helsinkiin Frasasta tuli nopeasti helsinkiläisten lemmikki. Hänen kerrotaan tehneen suuren vaikutuksen muun muassa nuoreen Aleksis Kiveen, joka sai kesällä nähdä Frasan esiintyvän ravintolassa Helsingin Töölössä. Raoul af Hällströmin mukaan Frasan tanssin vaikutuksesta Kiven runoihin ilmestyi valkealiinainen neito.


title: Alina Frasa

text: Suomen kansalaisuuden Frasa sai vuonna 1852. Hän perusti Helsinkiin tanssikoulun, jossa hän opetti niin seuratansseja kuin balettia. Hän oli 1800-luvun tunnetuimpia ja arvostetuimpia tanssinopettajia Suomessa.


title: Alina Frasa

text: Frasan puoliso oli liikemies Johan Robert Ahrenius.


title: Ciprian Tătărușanu

text: Anton Ciprian Tătărușanu (s. 9. helmikuuta 1986 Bukarest) on romanialainen jalkapallomaalivahti, joka edustaa Italian Serie A:ssa pelaavaa Fiorentinaa. Hän pelaa myös Romanian maajoukkuepaidassa.


title: Ciprian Tătărușanu

text: Tătărușanu pelasi 29 sarjaottelua Romanian kakkosliigan Juventus Bucureștissa kausilla 2003–2006 ja 45 Romanian pääsarjan ottelua Gloria Bistrițassa kausilla 2007–2009. Hän edusti Romanian pääkaupungista Bukarestista kotoisin olevaa Steaua Bukarestia kausilla 2009–2014. Hän pelasi Steauassa 133 liigaottelua ja voitti Romanian-mestaruuden 2013 ja 2014, Romanian Cupin 2011 ja Romanian Supercupin 2013. Hän pelasi karsintaottelut mukaan lukien 12 ottelua Mestarien liigassa 2013–2014. Eurooppa-liigassa hän pelasi Steauan vuosinaan 24 ottelua.


title: Ciprian Tătărușanu

text: Tătărușanu siirtyi Serie A:n Fiorentinaan vapaalla siirrolla kesällä 2014. Avauskaudellaan hän pelasi yhdeksän liigaottelua. Kaudella 2015–2016 hän pelasi 37 Serie A -ottelua. Eurooppa-liigassa hän on pelannut Fiorentinassa yhdeksän ottelua.


title: Ciprian Tătărușanu

text: Tătărușanu aloitti maajoukkueuransa elokuussa 2009, kun Rǎzvan Lucescu kutsui miehen miehistöönsä Unkaria vastaan. Peliaikaa ei tullut kuin vasta vuotta myöhemmin marraskuussa 2010. Tătărușanu teki debyyttinsä 1-1 päättyneessä pelissä Italiaa vastaan. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan maaliskuussa 2011. Kaikkiaan hän on pelannut 13 EM- ja kahdeksan MM-karsintaottelua. Ensimmäisen arvokilpailujen lopputurnauksen ottelunsa hän pelasi Ranskaa vastaan EM-kilpailuissa 2016. Hän pelasi turnauksessa Romanian kaikki kolme ottelua.


title: Ryan O’Marra

text: Ryan O'Marra (s. 9. kesäkuuta 1987 Tokio, Japani) on kanadalainen entinen ammattilaisjääkiekkoilija, joka pelaa Allan Cup Hockey -senioriliigaa Stoney Creek Generalsissa. Hän on pelipaikaltaan keskushyökkääjä, mutta osaa pelata myös laidassa. Oikealta laukova O'Marra on puolustava sentteri, jonka vahvuuksiin kuuluu iso koko, aggressiivisuus, luistelu, työntekeminen, peliäly ja kädet. Hänen heikkouksiinsa kuuluu hyökkäyspään pelaaminen ja tehottomuus ammattilaistasolla. O'Marralla on parannettavaa myös kokonaisvaltaisessa pelaamisessa.


title: Ryan O’Marra

text: O'Marra syntyi irlanninkanadalaisille vanhemmille Tokiossa. Hän muutti yksivuotiaana Kanadaan ja kävi Mentor College Primary Schoolia ja Lorne Park Secondary Schoolia, kunnes OHL-joukkue Erie Otters varasi hänet neljäntenä pelaajana vuonna 2003. O'Marran OHL:n tulokaskausi 2003–2004 toi hänelle 63 runkosarjaottelussa 32 tehopistettä. Hän jakoi kevään 2004 pudotuspeleissä Ottersin sisäisen pistepörssin voiton Geoff Plattin kanssa tehoilla 5+5=10.


title: Ryan O’Marra

text: Kaudella 2004–2005 O'Marra oli tehoilla 25+38=63 joukkueen paras syöttäjä sekä toiseksi paras pistemies ja maalintekijä Plattin jälkeen. Hän oli kevään 2005 pudotuspeleissä neljällä osumallaan Ottersin paras maalintekijä. O'Marra pelasi kauden aikana CHL Top Prospects Gamessa. New York Islanders varasi hänet ensimmäisellä kierroksella 15. pelaajana . Kaudella 2005–2006 O'Marra oli taas tehoilla 27+50=77 Ottersin paras syöttäjä sekä toiseksi paras pistemies ja maalintekijä Mike Blundenin jälkeen. Maaliskuussa 2006 hän teki kolmivuotisen tulokassopimuksen Islandersin kanssa ja pelasi loppukaudella kahdeksan runkosarja- ja kolme playoff-ottelua sen farmijoukkue Bridgeport Sound Tigersissä. O'Marra teki jo ensimmäisessä AHL-ottelussaan 31. maaliskuuta 2006 kaksi maalia Philadelphia Phantomsia vastaan.


title: Ryan O’Marra

text: Kaudeksi 2006–2007 O'Marra palasi vielä OHL:ään. Marraskuussa 2006 Otters kauppasi hänet Saginaw Spiritin riveihin vaihdossa Zack Torquanoon. NHL:n siirtotakarajalla, helmikuussa 2007 New York Islanders kauppasi O'Marran oikeudet, Robert Nilssonin ja kesän ensimmäisen kierroksen varausvuoron Edmonton Oilersiin vaihdossa Ryan Smythiin.


title: Ryan O’Marra

text: O'Marra siirtyi kaudeksi 2007–2008 Edmonton Oilersin organisaatioon. Hän pelasi yli puolet runkosarjastaan AHL-joukkue Springfield Falconsissa, mutta vahvisti kevätkauden lähinnä ECHL-joukkue Stockton Thunderia. Kauden 2008–2009 O'Marra pelasi kokonaan Falconsissa. Syksyllä 2009 hän kävi harjoittelemassa SM-liigajoukkue JYPissä, mutta palasi kaudeksi 2009–2010 Oilersin organisaatioon. O'Marra teki kauden aikana NHL-debyyttinsä pelaten kolme ottelua tehden yhden syöttöpisteen. Hän pelasi ensimmäisen NHL-ottelunsa 10. marraskuuta 2009 vieraissa Ottawa Senatorsia vastaan, jolloin O'Marra sai peliaikaa noin kuusi minuuttia. Heinäkuussa 2010 hän teki vuoden mittaisen ja kaksisuuntaisen jatkosopimuksen Oilersin kanssa.


title: Ryan O’Marra

text: Syksyllä 2010 O'Marra harjoitteli jälleen JYPin kanssa. Kauden 2010–2011 aikana hän pelasi NHL:ssä 21 runkosarjaottelua tehopistein 1+4=5. O'Marran NHL-uran ensimmäinen ja toistaiseksi ainoa osuma syntyi 26. joulukuuta 2010 Vancouver Canucksin Cory Schneiderin taakse. Heinäkuussa 2011 hän teki taas vuoden mittaisen jatkosopimuksen Oilersin kanssa. Helmikuussa 2012 O'Marra kaupattiin Anaheim Ducksiin vaihdossa Bryan Rodneyyn. Hän pelasi kauden 2011–2012 aikana yhteensä yhdeksän NHL-ottelua tehden yhden syöttöpisteen.


title: Ryan O’Marra

text: Heinäkuussa 2012 O'Marra teki vuoden mittaisen sopimuksen SM-liigajoukkue Pelicansin kanssa. Hän pelasi joukkueessa kahdeksan ottelua tehden yhden syöttöpisteen, kunnes O'Marra purki omasta aloitteestaan sopimuksen Pelicansin kanssa lokakuussa 2012. Joulukuussa hän siirtyi loppukauden kattavalla sopimuksella Italian Serie A:ssa pelaavan HC Fassan riveihin. Siellä O'Marra teki kuudessa pelissä 13 tehopistettä, kunnes hän siirtyi kuitenkin tammikuun lopulla 2013 Norjan GET-ligaenin Vålerenga IF:ään..


title: Ryan O’Marra

text: Kauden 2013–2014 O'Marra pelasi italialaisessa HC Pustertal-Val Pusterian joukkueessa. Kaudeksi 2014–2015 hän siirtyi Iso-Britannian EIHL-liigan Coventry Blazeen, jonka sisäisen piste-, maali- ja syöttöpörssin O'Marra voitti tehoilla 18+33=51. Hän oli joukkueen paras pistemies ja syöttäjä myös kevään 2015 pudotuspeleissä tehoilla 1+4=5. O'Marran kausi päättyi mestaruuteen. Maaliskuussa 2015 hän ilmoitti ammattilaisuransa lopettamisesta. Lokakuussa 2015 O'Marra siirtyi pelaamaan kanadalaista Allan Cup Hockey -senioriliigaa Stoney Creek Generalsin paitaan.


title: Ryan O’Marra

text: O'Marra pelasi alle 20-vuotiaiden MM-kilpailuissa vuosina 2006 ja 2007 voittaen molemmista maailmanmestaruuden. Hän pelasi myös alle 18-vuotiaiden MM-kilpailuissa vuonna 2005 voittaen hopeaa. O'Marra oli turnauksessa Kanadan paras maalintekijä viidellä osumallaan.


title: Ryan O’Marra

text: O'Marra pelasi myös alle 18-vuotiaiden Ivan Hlinkan muistoturnauksessa vuonna 2004, jolloin hän voitti kultaa. O'Marra edusti myös Canada Ontarion joukkuetta World U-17 Hockey Challengessa vuonna 2004 voittaen kultaa.


title: IBM Sequoia

text: IBM Sequoia on IBM:n rakennuttama supertietokone. Se avattiin toimintaan kokonaan kesäkuussa 2012 ja se oli tuolloin maailman nopein supertietokone. Sequoia kykenee saavuttamaan 16,32 petaflopsin laskentatehon, mikä huomattavasti enemmän kuin entisellä ennätyksenhaltijalla, K computerilla (10,51 petaflopsia). Sequoiaa käytetään pääasiassa ydinaseiden vaikutusten simulointiin.


title: IBM Sequoia

text: Sequoia käyttää Linux-käyttöjärjestelmää sekä IBM:n Power-arkkitehtuurin suorittimia ja siinä on 1,5 petatavua muistia. Tietokoneessa on 1,5 miljoonaa suoritinta ja se käyttää noin 7 megawattia sähköä.


title: WPP

text: WPP plc tai WPP Group on Lontoossa päämajaansa pitävä maailman suurin mainonnan sekä markkinointi- ja yritysviestinnän suuryritys, jonka omistuksessa on kymmeniä mainos-, markkinointikonsultointi- ja viestintätoimistoketjuja ja satoja yksittäisiä alan toimistoja ympäri maailmaa. WPP:n suurimpia toimistoketjuja ovat Grey, Burson-Marsteller, Hill & Knowlton, J. Walter Thompson (JWT), Ogilvy Group, TNS ja Young & Rubicam.


title: WPP

text: WPP:n tytäryhtiöillä ja ketjuilla on noin 2 400 toimistoa 107 eri maassa, vähemmistöomistukset mukaan lukien. Yhtiö on jakautunut neljään segmenttiin:


title: WPP

text: Ennen WPP:n perustamista Martin Sorrell toimi vuosina 1977–1985 mainostoimisto Saatchi & Saatchin talousjohtajana. Hän alkoi mieliä yrittäjäksi ja etsiä valmista pörssilistattua yhtiötä muuttaakseen sen holdingyhtiöksi, jonka omistukseen alkaisi hankkia markkinointiviestintäalan yrityksiä. Löytyi vuonna 1971 perustettu ostoskorien valmistaja Wire and Plastic Products (WPP), josta Sorrell ja yhtiökumppaninsa Preston Rabl ostivat määräävän 30 prosentin osuuden.


title: WPP

text: Vuonna 1987 WPP osti perinteikkään yhdysvaltalaisen mainostoimistoketjun J. Walter Thompsonin (kauppaan kuuluivat JWT, Hill & Knowlton ja MRB Group). WPP listautui NASDAQ-pörssiin 1988. Seuraavana vuonna Sorrell hankki WPP:lle Ogilvy Groupin ja vuonna 2000 Young & Rubicam -ketjun kaupassa, joka oli siihen asti suurin mainosalan yrityskauppa. Kauppa teki WPP:stä liikevaihdon perusteella suuremman mainosyrityksen kuin kilpailijansa Omnicom Group ja Interpublic. Vuonna 2008 WPP hankki markkinointitutkimusyritys Taylor Nelson Sofresin (nyk. Kantar TNS).


title: WPP

text: Vuonna 2000 ritariksi lyöty Sir Martin Sorrell oli Britannian parhaiten palkattuja yritysjohtajia, mutta joutui huhtikuussa 2018 väistymään WPP:n toimitusjohtajan paikalta taloudellisten epäselvyyksien takia 33 vuoden uran jälkeen. Uudeksi toimitusjohtajaksi nimitettiin syyskuussa 2018 väliaikaisena toimitusjohtajana toiminut Mark Read.


title: WPP

text: WPP:n Grey-ketju on vähemmistöomistajana eräissä Salomaa-yhtiöiden toimistoissa, joista erityisesti SEK & Greyllä on tiiviit yhteydet ketjun kanssa. Mainostoimisto Taivas kuuluu Ogilvy-ketjuun, ja lisäksi Suomessa toimivat Young & Rubicam Finland Oy, Wunderman Helsinki sekä Activeark JWT Oy. Young & Rubicam omisti 1980-luvun lopulta osan Taucher-toimistoryhmää, joka teki konkurssin 1993.


title: WPP

text: Viestintätoimistoista WPP:hen kuuluvat Pohjoisranta Burson-Marsteller sekä Hill+Knowlton Oy ja tutkimusyhtiöistä Kantar TNS. Mediatoimistoista WPP-ryhmän jäseniä ovat Virta ja MEC Finland Oy. Pohjoisranta ja mainostoimisto Wunderman Helsinki muuttivat syksyllä 2016 yhteisiin tiloihin Kalevankadulle.


title: Uunijäätelö

text: Uunijäätelö on jälkiruoka, jossa kakkupohjan päälle laitetaan jäätelöä ja mahdollisesti hilloa, marjoja tai hedelmiä, ja nämä päällystetään kiinteäksi vispatulla valkuaisvaahdolla. Jälkiruoka paistetaan nopeasti kuumassa uunissa, jolloin valkuainen kovettuu marengiksi, mutta jäätelö ei vielä ehdi sulaa. Marenki ja kakkupohja eristävät lämpöä hyvin, sillä niissä on paljon pieniä ilmakuplia. Ruokalaji tunnetaan eri kielillä myös nimillä "Baked Alaska", "Glace au four", "Omelette norvégienne", "Norwegian omelett" ja "Omelette surprise".


title: Uunijäätelö

text: Nimen "Baked Alaska" keksi vuonna 1876 ravintola Delmonicon omistaja Charles Ranhofer. Sillä juhlistettiin niihin aikoihin tapahtunutta Alaskan liittymistä Yhdysvaltoihin. Nimet "Baked Alaska", "Omelette à la norvegienne" ja "Norwegian omelette" tulevat Alaskan ja Norjan talvien lämpötiloista.


title: Uunijäätelö

text: Yhdysvaltojen entinen presidentti Richard Nixon kertoo muistelmissaan, miten amerikkalaiset tarjosivat kerran Neuvostoliiton johtajalle Leonid Brežneville päivällisellä "Baked Alaska" -uunijäätelöä, jonka marenkikuorrute oli ruskistettu kevyesti uunissa. ”Katsos vain”, Brežnev oli huudahtanut, ”Amerikkalaiset tekevät todella ihmeitä. He ovat keksineet miten jäätelö sytytetään tuleen!”


title: Elizabeth Beisel

text: Elizabeth Beisel (s. 18. elokuuta 1992 Saunderstown, Rhode Island) on yhdysvaltalainen uimari. Hän on pituudeltaan 170 cm.


title: Elizabeth Beisel

text: Beisel sijoittui Victorian Tyynenmeren-mestaruuskilpailuissa 2006 viidenneksi 200 metrin selkäuinnissa. Pekingin olympialaisissa 2008 hän oli neljäs 400 metrin sekauinnissa ja viides 200 metrin selkäuinnissa. Rooman MM-kilpailuissa 2009 hän sai pronssia 200 metrin selkäuinnissa ajalla 2.06,39 ja sijoittui viidenneksi 400 metrin sekauinnissa. Irvinen Tyynenmeren-mestaruuskilpailuissa 2010 hän voitti kultaa 200 metrin selkäuinnissa ajalla 2.07,83 ja 400 metrin sekauinnissa ajalla 4.34,69.


title: Elizabeth Beisel

text: Beisel voitti 400 metrin sekauinnin maailmanmestaruuden Shanghaissa 2011 ajalla 4.31,78. 200 metrin selkäuinnissa hän sijoittui viidenneksi.


title: Elizabeth Beisel

text: Lontoon olympialaisissa 2012 Beisel sai hopeaa 400 metrin sekauinnissa ja pronssia 200 metrin selkäuinnissa. Barcelonan MM-uinneissa 2013 Beisel voitti pronssia 400 metrin sekauinnissa. Gold Coastin Tyynenmeren-mestaruuskilpailuissa 2014 hän voitti 400 metrin sekauinnin ajalla 4.31,99 ja sijoittui 200 metrin selkäuinnissa kolmanneksi.


Alankomaiden naisten maahockeymaajoukkue edustaa Alankomaita naisten maahockeyn maaotteluissa. Alankomaat on voittanut kaksi olympiaturnausta, vuosina 1984 ja 2008. MM-kisoissa Alankomaat on voittanut mestaruuden yhdeksän kertaa, kun vuoden 1972 Josselin de Jong Cup lasketaan mukaan. Mitaleitta se on jäänyt ainoastaan vuoden 1994 kisoissa. EM-kisoissa menestys on ollut myös vakuuttavaa: 13 turnauksesta Alankomaat on voittanut yhdeksän. Joukkue saavutti hopeaa vuosina 2007 ja 2015 sekä pronssia vuonna 2013, ja se jäi neljänneksi vuonna 1991. Kansainvälisen lajiliiton (FIH) rankingissa Alankomaat on sijalla yksi (huhtikuu 2018).


title: Alankomaiden naisten maahockeymaajoukkue

text: Eniten maaotteluita Alankomaiden joukkueessa on pelannut Minke Smeets (o.s. Smabers), jolla on 312 maaottelua. Yli 250 maaotteluun on yltänyt myös Fatima Moreira de Melo (257).


title: Belgian naisten maahockeymaajoukkue

text: Belgian naisten maahockeymaajoukkue edustaa Belgiaa naisten maahockeyn maaotteluissa. MM-kisoissa Belgian paras sijoitus on kolmas vuodelta 1978. Belgia on kuitenkin viimeksi pelannut MM-kisoissa vuonna 1981. Belgia oli päästä vuoden 2008 olympiaturnaukseen, mutta hävisi ratkaisen karsintaottelun Yhdysvalloille 3–1. Vuoden 2012 turnaukseen Belgia osallistuu voitettuaan Irlannin 4–1 ratkaisevassa ottelussa. Kansainvälisen lajiliiton rankingissa Belgia on sijalla 13 (huhtikuu 2018).


title: Kiinan naisten maahockeymaajoukkue

text: Kiinan naisten maahockeymaajoukkue edustaa Kiinaa naisten maahockeyn maaotteluissa. Kiinan paras saavutus on olympialaisten hopeamitali vuodelta 2008. Lisäksi Kiina on naisissa saavuttanut maahockeyn MM-pronssia vuonna 2002. Kansainvälisen lajiliiton rankingissa Kiina on sijalla kahdeksan (huhtikuu 2018).


title: Kiinan naisten maahockeymaajoukkue

text: Kiina karsi pääsystä olympiaturnaukseen ensikertaa vuoden 1992 turnaukseen. Silloin Kiina jäi karsintalohkonsa kolmanneksi, jääden turnauksen ulkopuolelle kahden pisteen erolla. Vuoden 1996 turnauksen karsinnoissa Kiina oli samoissa pisteissä Alankomaiden kanssa, mutta Alankomaiden parempi maalierotus vei Alankomaat kisoihin, Kiinan jäädessä taas ilman paikkaa. Vuoden 2000 turnauksen karsinoissa Kiina oli myös tiukassa paikassa, sillä se menetti suoran kisapaikkan maalieroltaan paremmalle Uudelle-Seelannille. Kiina joutui pelaamaan Yhdysvaltoja vastaan ratkaisevan karsintaottelun. Kiina voitti ottelun lopulta maalein 2–0, edeten ensimmäistä kertaa olympiaturnaukseen. Itse turnauksessa Kiina oli lopulta viides. Koska Kiina oli voittanut maahockeyturnauksen Aasian kisoissa vuonna 2002, pääsi se suoraan vuoden 2004 olympiaturnaukseen. Kiina eteni aina pronssiotteluun, jossa Argentiina oli lopulta parempi 1–0. Kiina isännöin vuoden 2008 olympialaisia, joten se pääsi suoraan turnaukseen. Välierissä Kiina voitti hallitsevan Euroopan mestarin Saksan, mutta loppuottelussa Alankomaat oli parempi 2–0. Kyseessä on kuitenkin Kiinan ainoa naisten maahockeymitali.


title: Kiinan naisten maahockeymaajoukkue

text: Vuodesta 1972 pelatuissa naisten MM-kisoissa on nähty Kiinan joukkue kuudesti . Kiina on osallistunut MM-kisoihin aina vuodesta 1990 lähtien, parhaana saavutuksena edelleen vuoden 2002 kisojen pronssi. Kiinan lisäksi Etelä-Korea on ainoa aasialainen joukkue, joka on saanut mitalin MM-kisoissa. Etelä-Korean mitali oli myös pronssi, vuoden 1990 kisoista.


title: Kiinan naisten maahockeymaajoukkue

text: Kiina on ollut naisten maahockeyssa toiseksi menestynein maa Etelä-Korean jälkeen Aasian Cupissa. Kiina on voittanut cupin vuosina 1989 sekä 2009. Hopealle Kiina jäi vuonna 1993 hävittyään Etelä-Korealle.


title: Kiinan naisten maahockeymaajoukkue

text: Aasian kisoissa menestys on ollut samanlaista, toiseksi eniten mestaruuksia Etelä-Korean jälkeen. Kiina on kuitenkin voittanut kaikki mestaruudet perättäisinä vuosina: 2002, 2006 sekä 2010. Loppuottelussa on kaatunut kahdesti Etelä-Korea ja kerran Japani.


title: Missy Franklin

text: Melissa Jeanette ”Missy” Franklin (s. 10. toukokuuta 1995 Pasadena, Kalifornia) on yhdysvaltalainen uransa lopettanut uimari.


title: Missy Franklin

text: Franklin kilpaili vuonna 2008 Yhdysvaltain olympiakarsinnoissa vain 13-vuotiaana ollen kilpailujen toiseksi nuorin osallistuja. Kisoissa hän sijoittui parhaimmillaan 37:nneksi 100 metrin vapaauinnissa. Vuonna 2010 hän sijoittui Yhdysvaltain mestaruuskilpailuissa toiseksi 100 ja 200 metrin selkäuinnissa. Tyynenmeren-mestaruuskilpailuissa hän selviytyi loppukilpailuun 100 metrin selkäuinnissa, jossa sijoittui neljänneksi.


title: Missy Franklin

text: Dohan lyhyen radan MM-kilpailuissa hän saavutti hopeaa 200 metrin selkäuinnissa. 4 × 100 metrin sekauintiviestissä hän ui alkuerissä ja toisella kokoonpanolla loppukilpailussa uinut joukkue sijoittui toiseksi. Lisäksi hän sijoittui neljänneksi 100 metrin selkäuinnissa ja 4 × 200 metrin vapaauintiviestissä, kuudenneksi 200 metrin sekauinnissa ja seitsemänneksi 100 metrin sekauinnissa. Shanghain MM-kilpailuissa 2011 hän voitti kultaa 200 metrin selkäuinnissa, 4 × 200 metrin vapaauintiviestissä ja 4 × 100 metrin sekauintiviestissä. 4 × 100 metrin vapaauintiviestissä hän sijoittui toiseksi ja 50 metrin selkäuinnissa kolmanneksi.


title: Missy Franklin

text: Yhdysvaltain olympiakarsinnoissa 2012 Franklin selviytyi olympiajoukkueeseen neljällä henkilökohtaisella matkalla. Hän voitti 100 ja 200 metrin selkäuinnin ja sijoittui toiseksi 100 ja 200 metrin vapaauinnissa. Lontoon olympialaisissa hän sai kultaa 100 ja 200 metrin selkäuinnissa, 4 × 100 metrin sekauintiviestissä sekä 4 × 200 metrin vapaauintiviestissä. Lisäksi hän voitti pronssia 4 × 100 metrin vapaauintiviestissä. Franklinin 200 metrin selkäuinnin voittoaika 2.04,06 oli uusi maailmanennätys, kuten myös 4 × 100 metrin sekauintiviestin voittotulos 3.52,05.


title: Missy Franklin

text: Barcelonan MM-kilpailuissa 2013 Franklin voitti kultaa 100 metrin selkäuinnissa, 200 metrin selkäuinnissa, 200 metrin vapaauinnissa, 4 × 100 metrin sekauintiviestissä sekä 4 × 100 metrin ja 4 × 200 metrin vapaauintiviestissä. Franklinistä tuli näin ensimmäinen naisuimari, joka on voittanut kuusi maailmanmestaruutta samoissa MM-uinneissa.


title: Missy Franklin

text: Franklin saavutti Tyynenmeren-mestaruuskilpailuissa 2014 kultaa 4 × 200 metrin vapaauintiviestissä, hopeaa 4 × 100 metrin vapaa- ja sekauintiviesteissä sekä pronssia 100 metrin selkäuinnissa. Kazanin MM-kilpailuissa 2015 hän voitti kultaa 4 × 200 metrin vapaauintiviestissä ja 4 × 100 metrin sekajoukkueiden vapaauintiviestissä, sai hopeaa 200 metrin selkäuinnissa sekä pronssia 200 metrin vapaauinnissa ja 4 × 100 metrin vapaauintiviestissä. Lisäksi hän oli viides 100 metrin selkäuinnissa ja seitsemäs 100 metrin vapaauinnissa.


title: Missy Franklin

text: Franklin ui Rio de Janeiron olympialaisissa 2016 alkuerissä 4 × 200 metrin vapaauintiviestissä, jonka loppukilpailun Yhdysvallat toisella kokoonpanolla voitti. Lisäksi hän karsiutui 200 metrin vapaa- ja selkäuintien välierissä.


title: Missy Franklin

text: Franklin lopetti uinti -uransa loppuvuodesta 2018 vain 23-vuotiaana.


title: Missy Franklin

text: Franklin on 185 senttimetriä pitkä ja hänen sylinsä koko on 195 senttimetriä sormenpäästä sormenpäähän. Hän painaa 75 kilogrammaa ja hänen kengännumeronsa on 47.


title: Jason LaBarbera

text: Antonio Jason LaBarbera (s. 18. tammikuuta 1980 Burnaby, Brittiläinen Kolumbia, Kanada) on uransa lopettanut kanadalainen jääkiekkomaalivahti.


title: Jason LaBarbera

text: New York Rangers varasi LaBarberan NHL:ään varausnumerolla 66 .


title: Jason LaBarbera

text: LaBarbera pelasi ensimmäisen NHL-ottelunsa kaudella , ottelussa LaBarbera piti maalinsa puhtaana. Seuraavan kerran LaBarbera pelasi NHL:ssä vasta kaudella , jolloin hän torjui neljässä ottelussa Rangersin paidassa torjuntaprosentilla 82,4 %.


title: Jason LaBarbera

text: Työsulkukauden LaBarbera pelasi AHL:ssä Hartford Wolf Packissa, missä hän oli pelannut myös suuren osan ammattilaisuransa alkuvuosista. Kaudeksi LaBarbera siirtyi Los Angeles Kingsiin. Kingsissä LaBarbera pelasi avauskaudellaan 29 ottelua, torjuntaprosentilla 90 %, lisäksi hän pelasi kauden aikana myös kolme ottelua AHL-joukkue Manchester Monarchsissa. Seuraava kausi, 2006–2007 sujui LaBarberalta kokonaan AHL:ssä. LaBarbera pelasi upean AHL-kauden: 60 peliä, maalikeskiarvo 2,21 ja torjuntaprosentti 93,3 %. Hän sai vuonna 2007 toisen kerran urallaan AHL:n parhaan maalivahdin palkinnon Aldege "Baz" Bastien Memorial Awardin (ensimmäinen kerta oli vuonna 2004, jolloin hän sai myös AHL:n arvokkaimman pelaajan palkinnon Les Cunningham Awardin). Upeat otteet AHL:ssä toivat paikan Kingsistä kaudeksi . LaBarbera oli joukkueen ykkösvahti, hän pelasi 45 ottelua, torjuntaprosentilla 91,0 %. Kings jäi kuitenkin kauas pudotuspeliviivasta ja kausi päättyi runkosarjaan. Kauden LaBarbera aloitti Kingsin ykkösenä, mutta nuoren Jonathan Quickin syrjäytettyä hänet, LaBarbera myytiin Vancouver Canucksiin, jossa hän ehti pelata vain yhdeksän ottelua.


title: Jason LaBarbera

text: Kaudeksi LaBarbera siirtyi Phoenix Coyotesiin, missä hän toimi Ilja Bryzgalovin kakkosvahtina kaudet 2009–2010 (torjuntaprosentti 92,8 %) ja (torjuntaprosentti 90,9 %). Hän pelasi molemmilla kausilla 17 ottelua. Kaudeksi Bryzgalov siirtyi Philadelphia Flyersiin, ja Mike Smith hankittiin Coyotesin uudeksi ykkösvahdiksi. LaBarbera oli jälleen joukkueen kakkosvahti, joskin vastuu lisääntyi edelliskausien 17 ottelusta 19 otteluun. LaBarbera torjui kaudella 2011–2012 Coyotesin maalilla kiekot 91,2 prosentin varmuudella. Työsulun lyhentämällä kaudella hän pelasi 15 ottelua ja hänen torjuntaprosenttinsa oli 92,3.


title: Jason LaBarbera

text: Heinäkuussa 2013 LaBarbera siirtyi Edmonton Oilersiin ja saman vuoden joulukuussa Chicago Blackhawksiin. Heinäkuussa 2014 hän siirtyi Anaheim Ducksiin.


title: Jason LaBarbera

text: LaBarberalla ja hänen vaimollaan Kodettella on yhteinen vuonna 2009 syntynyt poika, Ryder.


title: Anthony Hampden Dickson

text: Anthony Hampden Dickson (s. 3. marraskuuta 1935 Kingston) on jamaikalainen, Barbadoksella toiminut roomalaiskatolinen piispa. Hänet vihittiin papiksi 11. helmikuuta 1962 ja nimitettiin Bridgetown-Kingstownin hiippakunnan johtoon 19. lokakuuta 1970. Piispaksi vihkiminen seurasi 29. tammikuuta 1971. Pääkonsekraattorina toimi John Joseph McEleney, jota avustivat Samuel Emmanuel Carter ja Patrick Webster.


title: Anthony Hampden Dickson

text: Hiippakuntansa jakauduttua Dickson jatkoi toimintaansa Bridgetownin piispana. Hän erosi tästä tehtävästä 23. huhtikuuta 1995.


title: Malcolm Patrick Galt

text: Malcolm Patrick Galt (s. 9. heinäkuuta 1929 Port of Spain) on trinidadtobagolainen roomalaiskatolinen piispa. Hänet vihittiin spiritaanien papiksi 10. heinäkuuta 1955 ja nimitettiin barbadoslaisen Bridgetownin hiippakunnan johtoon 23. huhtikuuta 1995. Piispaksi vihkiminen seurasi 25. heinäkuuta. Pääkonsekraattorina toimi Gordon Anthony Pantin, jota avustivat Kelvin Edward Felix ja Anthony Hampden Dickson.


title: Malcolm Patrick Galt

text: Galt jäi eläkkeelle 31. toukokuuta 2005.


title: Kelvin Edward Felix

text: Kelvin Edward Felix (s. 15. helmikuuta 1933 Roseau) on dominicalainen roomalaiskatolinen arkkipiispa. Hänet vihittiin papiksi 8. huhtikuuta 1956 ja nimitettiin Castriesin arkkihiippakunnan johtoon Saint Lucialle 17. heinäkuuta 1981. Piispaksi vihkiminen seurasi 5. lokakuuta. Pääkonsekraattorina toimi Paul Fouad Naïm Tabet, jota avustivat Gordon Anthony Pantin ja Samuel Emmanuel Carter.


title: Kelvin Edward Felix

text: Felix jäi eläkkeelle 15. helmikuuta 2008.


title: Iloinen Lammas ja Harmaa Susi

text: Iloinen Lammas ja Harmaasusi tai Iloinen Lammas ja Iso Iso Susi (kiin.喜羊羊与灰太狼) on kiinalainen lasten animaatiosarja, jossa susi (灰太狼）yrittää saada kiinni lampaita syötäväksi vaimolleen. Onneksi lampaiden kaupungista (羊村) löytyy älykäs lammas (喜羊羊), joka saa aina suden epäonnistumaan. Sudelle on sarjan edetessä syntynyt lapsi, joka haluaa opiskella lampaiden koulussa.


title: Iloinen Lammas ja Harmaa Susi

text: Lampaita on noin kourallinen, mutta vain muutamalle on nimi ja susiakin on monta.


title: Lincolnin muistomerkki

text: Lincolnin muistomerkki () on Yhdysvaltain 16. presidentin Abraham Lincolnin (1809–1865) muistoksi pystytetty muistomerkki Washington D.C.:ssä. Muistomerkin suunnitteli arkkitehti Henry Bacon, ja se rakennettiin vuosien 1914–1922 aikana. Se sijaitsee National Mall -puiston päässä lähellä Potomac-joen rantaa, vastapäätä Washington-monumenttia.


title: Lincolnin muistomerkki

text: Rakennuksen pinta-ala on 2539.6 m ja se on 30 metriä korkea. Se on tyyliltään uusklassinen ja jäljittelee kreikkalaista temppeliä. Rakennusta ympäröi 36 doorilaista pylvästä, yksi jokaista Lincolnin kuoleman aikaista Yhdysvaltain osavaltiota kohti.


title: Lincolnin muistomerkki

text: Muistomerkin keskusaulassa on vuonna 1920 valmistunut, jalusta mukaan lukien 9,1 metrin korkuinen Abraham Lincolnin patsas, jonka suunnitteli Daniel Chester French. Rakennuksen sisäseinien maalaukset teki Jules Guérin.


title: Lincolnin muistomerkki

text: Muistomerkin pohjoisen ja eteläisen huoneen seinille on kaiverrettu kaksi Lincolnin kuuluisaa puhetta, Gettysburgin puhe ja Lincolnin toinen virkaanastujaispuhe. Muistomerkillä on sen valmistumisen jälkeen myös pidetty kuuluisia puheita, kuten Martin Luther Kingin "I Have a Dream".


title: Lincolnin muistomerkki

text: Muistomerkin suunnittelukomitea perustettiin vuonna 1867 pian Lincolnin kuoleman jälkeen. Alkuperäinen projekti kaatui varojen puutteeseen, mutta vuonna 1910 kongressi hyväksyi rakennussuunnitelman, ja rakennustyöt aloitettiin vuonna 1914.


title: Lincolnin muistomerkki

text: Lincolnin muistomerkki on auki joka päivä klo 8.00–23.45, ja siellä käynti on maksutonta. Muistomerkillä kävi vuonna 2011 kuusi miljoonaa vierailijaa.


title: Barclays Center

text: Barclays Center on monitoimihalli Brooklynissä, New Yorkin osavaltiossa. Areena valmistui syksyksi 2012, jolloin sen pääkäyttäjä, koripalloliiga NBA:n Brooklyn Nets aloitti kautensa. Areenan omistaa Netsitkin omistava venäläinen miljardööri Mihail Prohorov. Areenaa on syksystä 2014 alkaen pitänyt kotikenttänään myös NHL-joukkue New York Islanders. Islandersin vuokrasopimus areenan kanssa päättyy keväällä 2018 ja ilmeisesti molemmipuolinen tahtotila on, että Islanders siirtyy toisaalle. Areenayhtiön mukaan Islandersin jatkaminen areenan vuokralaisena ei ole taloudellisesti kannattavaa ja toisaalta myöskään Islanders ei ole ollut kovinkaan tyytyväinen olosuhteisiin. Ensiksi areenaa ei ole rakennettu vastaamaan jääkiekon tarpeita ja hallissa on aivan liikaa paikkoja, joista ei näe jokapuolelle kenttää. Toiseksi New York Islanders on ollut leimallisesti Long Islandin joukkue ja siirtyminen sieltä Brooklyniin pienensi joukkueen katsojakeskiarvoja liki 2000 katsojalla. Myös areenalle NHL-otteluita varten luotavan jään kunto on aiheuttanut kritiikkiä siinä määrin, että marraskuussa 2016 NHL lähetti paikalle erikoisyksikön selvittämään jään kuntoa.


title: Barclays Center

text: Barclays Center on nimetty brittiläisen pankki- ja finanssiyhtiö Barclaysin mukaan, joka osti nimioikeudet 20 vuodeksi arviolta 200 miljoonalla dollarilla.


title: Greg Schiano

text: Gregory Edward Schiano (s. 1. kesäkuuta 1966, Wyckoff, New Jersey) on yhdysvaltalainen amerikkalaisen jalkapallon valmentaja, sekä entinen pelaaja. Hän toimi NFL-liigan Tampa Bay Buccaneersin päävalmentajana kahden kauden ajan. Joukkue voitti hänen johdollaan 7 ottelua kaudella 2012, mutta vain 4 ottelua kaudella 2013. Schianon autoritäärinen johtamistyylinsä aiheutti kitkaa joukkueen pelaajistossa ja sai aikaan paljon keskustelua mediassa.


title: Greg Schiano

text: Schiano toimi vuodesta 2001 Rutgersin yliopiston joukkueen päävalmentajana, kunnes Buccaneers palkkasi hänet korvaamaan erotetun Raheem Morrisin.


title: Vontaze Burfict

text: Vontaze DeLeon Burfict, Jr. (s. 24. syyskuuta 1990, Los Angeles, Kalifornia) on yhdysvaltalainen amerikkalaisen jalkapallon pelaaja, pelipaikaltaan tukimies. Hän pelaa tällä hetkellä NFL-liigan Cincinnati Bengalsissa.


title: Vontaze Burfict

text: Burfict pelasi yliopistojalkapalloa Arizonan valtionyliopiston joukkueessa.


title: Vontaze Burfict

text: Burfictia pidettiin ennen viimeistä yliopistokauttaan jopa mahdollisena top 5 -varauksena vuoden 2012 , mutta hänen osakkeensa heikkenivät kauden mittaan. Lopullisen niitin toiveille varauksesta antoivat heikot esitykset NFL:n pelaajavertailutilaisuudessa, ja kärähtäminen marihuanan käytössä dopingtestissä.


title: Vontaze Burfict

text: Myöhemmin Burfict teki vapaana agenttina sopimuksen Cincinnati Bengalsin kanssa. Burfict on menestynyt erittäin hyvin keräten 187 taklia ensimmäisenä kahtena vuotenaan.


title: Samuel Llorca

text: Samuel Llorca Ripoll (s. 26. huhtikuuta 1985 Alicante, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Valladolidia ja on pelipaikaltaan keskuspuolustaja.


title: Samuel Llorca

text: Samuel aloitti ammattilaisuransa kotikaupunkinsa jalkapalloseura Hérculesista. Vuonna 2005 Samuel siirtyi kauden kestävällä lainasopimuksella Alone de Guardamariin, jossa hän kuului kauden aikana joukkueen tärkeimpiin pelaajiin.


title: Samuel Llorca

text: Kaudeksi 2006–2007 hän siirtyi Elchen reservijoukkueeseen. Seuran edustusjoukkueessa hän teki ensiesiintymisensä 9. kesäkuuta 2007 ottelussa Castellónia vastaan.


title: Samuel Llorca

text: Kesällä 2011 Samuel palasi kasvattajaseuraansa Hérculesiin.


title: Robert Woods

text: Robert Woods (s. 10. huhtikuuta 1992 Gardena, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigan Buffalo Billsiä, jota ennen pelasi yliopistojalkapalloa Etelä-Kalifornian yliopiston joukkueessa, USC Trojansissa.


title: Robert Woods

text: Kolmatta vuottaan USC:ssä pelannut Woods oli yksi vuoden 2013 NFL:n varaustilaisuuden ykkösnimistä ennen kauden 2012 alkua, ja häntä pidettiin jopa mahdollisena top 5 -varauksena. Woods jäi kuitenkin joukkuetoverinsa Marqise Leen varjoon, ja hänet varattiin vasta toisella kierroksella, tilaisuuden 41. pelaajana.


title: Robert Woods

text: Woods harrasti lukioaikoinaan myös pikajuoksua. Hänen ennätyksensä 200 metrin matkalla on 21,06 ja 400 metrillä 46,17.


title: Victoria Montero

text: Victoria Montero (s. 18. syyskuuta 1991 Toluca) on uransa päättänyt meksikolainen sulkapalloilija. Vuonna 2011 hän saavutti pronssia naisten kaksinpelissä Pan-Amerikan kisoissa. Lontoon olympialaisissa 2012 hän pelasi lohkovaiheessa Suomen Anu Niemistä ja Taiwanin Tai Tzu-yingia vastaan häviten molemmat ottelunsa.


title: Paco Alcácer

text: Francisco ”Paco” Alcácer García (s. 30. elokuuta 1993 Torrent) on espanjalainen jalkapalloilija. Hän edustaa Saksan Bundesliigassa pelaavaa Borussia Dortmundia lainalla Barcelonasta ja on pelipaikaltaan hyökkääjä.


title: Paco Alcácer

text: Alcácer on Valencian junioriakatemian kasvatti. Seuran reservijoukkueeseen hän nousi 16-vuotiaana kaudella 2009–2010, jossa hän pelasi 15 ottelua ja teki kolme maalia.


title: Paco Alcácer

text: 11. marraskuuta 2010 Alcácer teki ensiesiintymisensä edustusjoukkueessa Copa del Reyn ottelussa UD Logroñésia vastaan. Ensimmäisen ottelunsa Primera Divisiónissa hän pelasi 14. tammikuuta 2012 Real Sociedadia vastaan.


title: Paco Alcácer

text: 30. elokuuta 2016 Alcácer siirtyi Barcelonaan 30 miljoonalla eurolla, ja solmi viiden vuoden sopimuksen.


title: Quinn Fabray

text: Quinn Fabray (oik. Lucy Quinn Fabray) on kuvitteellinen televisiohahmo amerikkalaisessa sarjassa "Glee" (2009–2015), joka yhdistelee draamaa, komediaa ja musikaalia. Sarjaa esitti Yhdysvalloissa televisiokanava FOX ja Suomessa AVA. Hahmoa näyttelee Dianna Agron, joka on esiintynyt sarjassa sen pilottijaksosta lähtien. Quinnin hahmon kehittivät "Gleen" luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.


title: Quinn Fabray

text: Quinn esitellään cheerleding-kerhon "Cheerios" kapteenina William McKinley -koulussa, jossa kerhoa valmentaa Sue Sylvester (Jane Lynch). Hän tulee konservatiivisesta kristittyjen perheestä, ja on selibaatti-kerhon puheenjohtaja. Kun hänen poikaystävänsä Finn Hudson (Cory Monteith) liittyy koulun glee-klubiin Uudet Tuulet, Quinn on huolissaan hänen viettävän liikaa aikaa kerhon tähden, Rachel Berryn (Lea Michele) kanssa. Hän liittyy Uusiin Tuuliin yhdessä cheerleading-kerhon jäsenten Santanan (Naya Rivera) ja Brittanyn (Heather Morris) kanssa, pitääkseen silmällä poikaystäväänsä ja auttaakseen Suea tuhoamaan klubin sisältä päin.


title: Quinn Fabray

text: Quinn huomaa olevansa raskaana, ja vakuuttaa Finnille, että hän on lapsen isä, vaikka he eivät ole harrastaneet seksiä. Vauvan oikea isä on Finnin paras ystävä Puck (Mark Salling), joka tarjoutuu tukemaan Quinniä ja vauvaa, mutta joutuu torjutuksi vastuuttomuutensa vuoksi. Quinn päättää antaa vauvan adoptoitavaksi, ja suostuu antamaan sen Terrille (Jessalyn Gilsig), joka teeskentelee olevansa raskaana Will Schuesterille (Matthew Morrison). Kun uutiset hänen raskaudestaan paljastuvat koulussa, Quinn erotetaan cheerleding-kerhosta ja hänen suosionsa laskee. Hänen vanhempansa häätävät hänet kotoaan, ja Quinn muuttaa Finnin luo. Hän alkaa uudelleen epäröidä vauvansa adoptointia, ja antaa Puckille mahdollisuuden todistaa olevansa kelpo isä, mutta hän epäonnistuu ja Quinn palaa suunnitelmaansa antaa vauvansa Terrille. Quinn kiristää Suea palauttamaan hänet takaisin cheerleading-kerhoon, mutta päättää lopulta pysyä mieluummin glee-kerhossa, missä hän tuntee itsensä hyväksytyksi. Finn saa selville totuuden lapsen isyydestä Rachelilta, ja eroaa Quinnistä. Puck tarjoaa uudelleen tukeaan, mutta Quinn torjuu hänet, koska haluaa käsitellä raskaudensa yksin. Hän muuttaa Puckin perheen luo, mutta muodostettuaan ystävyyssuhteen glee-klubin jäsenen Mercedes Jonesin (Amber Riley) kanssa, Quinn muuttaa hänen luokseen. Quinn synnyttää tytön, Beth, jonka lopulta adoptoi Shelby Corcoran (Idina Menzel), kilpailevan showkuoron Vocal Adrenalinen valmentaja ja Rachelin biologinen äiti.


title: Quinn Fabray

text: Uuden kouluvuoden alussa, Quinn on palannut cheerleding-kerhon kapteeniksi. Hän alkaa seurustella uuden glee-klubin jäsenen Sam Evansin (Chord Overstreet) kanssa, ja hyväksyy häneltä lupaussormuksen. Sue pakottaa Quinnin, Santanan ja Brittanyn valitsemaan cheerleding- ja glee-kerhon välillä. Kaikki heistä valitsevat cheerleading-kerhon säilyttääkseen suosionsa, mutta vakuuttuvat myöhemmin Finnin puheesta ja palaavat Uusiin Tuuliin. Quinn ja Finn suutelevat, ja Sam eroaa Quinnistä saatuaan selville siitä. Quinn ja Finn jatkavat seurusteluaan, ja Quinn aloittaa kampanjoinnin saadakseen hänet ja Finnin tanssiaisten kuninkaaksi ja kuningattareksi. Lauren Zizes (Ashely Fink), huomaa, että ennen siirtymistään McKinleyyn, Quinn tunnettiin etunimellä Lucy. Hän oli ylipainoinen ja epäsuosittu, ja vaihtoi laihtumisensa ja nenäleikkauksensa jälkeen etunimensä Quinniksi. Tanssiaisissa, Finn heitetään ulos tapeltuaan Rachelin seuralaisen, Jesse St. Jamesin (Jonathan Groff) kanssa. Quinniä ei nimetä tanssiaisten kuningattareksi, ja hän syyttää siitä Rachelia. Hän läimäyttää häntä ja pyytää heti anteeksi. Finn ja Quinn eroavat, kun Finn tajuaa, että hän on vielä rakastunut Racheliin.


title: Quinn Fabray

text: Viimeisen lukuvuotensa alussa, Quinn on muuttanut asenteensa ja lopettanut glee-klubin. Kun Shelby palaa takaisin Ohioon Beth-vauvansa kanssa, hän tarjoaa Quinnille ja Puckille mahdollisuutta olla osana Bethin elämää, jos he alkavat toimia vastuullisemmin. Quinn palaa vanhaan asenteeseensa ja liittyy glee-klubiin, mutta vain saadakseen Bethin huoltajuuden itselleen. Hän pitää aikeensa ja sijoittaa sopimattomia esineitä Shelbyn kotiin ollessaan lapsenvahtina, ja soittaa lastensuojeluun. Puck kuitenkin poistaa esineet kertomatta Quinnille, koska hän rakastaa Shelbyä. Puck kertoo Shelbylle esineistä ja ilmoittaa ettei halua Quinniä Bethin elämään. Quinn kutsuu Puckin kylään, jotta he voisivat saada toisen lapsen. Puck kieltäytyy ja lohduttaessaan Quinniä, hän kertoo hänelle Shelbyn ja hänen suhteesta. Quinn loukkaantuu ja päättää kertoa rehtori Figginsille saadakseen Shelbyn erotetuksi. Quinn päättää olla paljastamatta Shelbyn toimia Bethin tähden ja päättää hakea Yalen yliopistoon; hänet myöhemmin hyväksytään sinne.


title: Quinn Fabray

text: Quinn neuvoo Rachelia kieltäytymään, kun Finn kosii häntä. Quinn pyytää Suea palauttamaan hänet takaisin cheerleading-joukkueeseen, mutta Sue kieltäytyy. Sue muuttaa kuitenkin mielensä kuorokisojen jälkeen. Myös Quinn muuttaa mielensä Rachelin ja Finnin naimisiinmenosta ja kannustaa päätöstä. Rachel on haluton aloittaa häät ilman Quinniä, joka on hakemassa morsiusneitojen mekkoaan, ja lähettää hänelle tekstiviestin. Vastatessaan Rachelin tekstiviestiin, rekka törmää hänen autonsa kuljettajan puolelle.


title: Quinn Fabray

text: Quinn selviää onnettomuudesta, mutta palaa kouluun pyörätuolissa. Jaksoon "Hipat hirmuliskojen tapaan" mennessä, hän pystyy seistä ja kävellä muutaman askeleen terapiassa. Kun Quinn on ehdolla tanssiaisten kuningattareksi, Finn suostuu kampanjoida hänen kanssaan. Finn kauhistuu kuullessaan, että Quinn voi seistä, mutta salaa asian jotta saisi kilpailussa sympatiaääniä. Kun Quinn ja Santana laskevat äänet, paljastuu, että Finn ja Quinn ovat voittaneet. Quinn tajuaa, että voitto ei merkitse mitään, ja hän ja Santana ilmoittavat valheellisesti tanssiaisten kuningattareksi Rachelin. Quinnin toipuminen on tarpeeksi nopeaa, että hän pystyy tanssia valtakunnallisissa kuorokilpailuissa, jonka Uudet Tuulet voittavat. Quinn auttaa Puckia opiskelemaan kokeisiin, jotta hän voisi valmistua. Quinn kertoo myöhemmin hänelle, että he kuuluvat yhteen ja he suutelevat. Myöhemmin, Quinn palauttaa cheerleding-univormunsa Suelle, ja heillä on itkuiset jäähyväiset.


title: Quinn Fabray

text: Quinn palaa Limaan kiitospäiväksi, ja auttaa ohjaamaan uusia glee-klubin jäseniä, kun he valmistautuvat kuorokisoihin. Quinn tiimiytyy Kittyn (Becca Tobin) kanssa. Kitty vakuuttaa Quinnille, että Puckin velipuoli Jake (Jacob Artist), painostaa Marleya (Melissa Benoist) harrastamaan seksiä hänen kanssaan. Quinn tulee vihamieliseksi Jakea kohtaan, osittain hänen edellisten kokemustensa takia Puckin kanssa. Santana kohtaa Quinnin, kun Kitty on antanut Marleylle laksatiiveja edistääkseen Marleyn bulimiaa. Quinn, joka tapailee Yalen opettajaa, syyttää Santanaa kateellisuudesta ja he tappelevat. Quinn matkustaa New Yorkiin antaakseen Rachelille hyödyllisen neuvon siitä, pitäisikö hänen esiintyä lyhytelokuvan alastonkohtauksessa. Quinn palaa Limaan Willin ja Emman (Jayma Mays) häihin, ja ollessaan taas sinkkuna, kertoo hermostuneisuudestaan miehiä kohtaan. Hän ja Santana humaltuvat ja lyöttäytyvät yhteen, ja sopivat sen olleen hauska yhden yön kokemus Quinnille.


title: Quinn Fabray

text: Quinn palaa Limaan uuden poikaystävänsä, Biffin (Chace Crawford) kanssa. Puck on kateellinen heidän suhteestaan, koska hän yhä rakastaa Quinniä. Quinn valehtelee Biffille menneisyydestään, sillä ei halua hänen tietävän siitä vielä. Puck vakuuttaa hänet kertomaan Biffille totuuden. Biff reagoi epäoikeudenmukaisesti ja loukkaa häntä, mikä aiheuttaa tappelun Puckin ja Biffin välillä. Myöhemmin he eroavat. Puck ja Quinn puhuvat Finnistä ja suhteestaan, ja Quinn huomaa rakastavansa vielä Puckia. He alkavat myöhemmin seurustella.


title: Quinn Fabray

text: Quinn palaa McKinleyyn yhdessä muiden entisten jäsenten kanssa auttaakseen Rachelia ja Kurtia jälleenrakentamaan Uudet Tuulet. Quinn, Santana ja Brittany yrittävät värvätä uusia jäseniä esiintymällä cheerleading-univormuissaan. He onnistuvat saada vain kaksi jäsentä, kun glee-klubin entinen jäsen Kitty ilmoittaa, että ei palaa Artien (Kevin McHale) käytöksen takia. Puck on edelleen hänen poikaystävänsä. Quinn esiintyy jaksossa "Vahvat naiset" yhdessä Tinan (Jenna Ushkowitz) kanssa, auttaakseen Beckyä (Lauren Potter) vakuuttamaan uuden poikaystävänsä. Hänet nähdään sarjassa viimeisen kerran esittämässä kappaletta "I Lived" yhdessä muiden entisten glee-klubin jäsenten kanssa auditoriossa.


title: Quinn Fabray

text: Quinnin hahmoa näyttelee näyttelijä Dianna Agron. "Gleen" roolihaussa, sarjan luoja Ryan Murphy etsi näyttelijöitä, jotka voisivat samaistua pääroolin tuomaan kiireiseen aikatauluun. Perinteisten roolihakujen sijasta, hän vietti kolme kuukautta Broadwayllä etsien tuntemattomia näyttelijöitä. Agron oli viimeinen sarjaan valittu näyttelijä, saatuaan roolin vain päiviä ennen pilottijakson kuvaamista. Agron koe-esiintyi Gleehen tanssi- ja näyttelykokemustensa kautta. Hän on käynyt tanssitunneilla kolmevuotiaasta asti, esiintynyt monissa musiikkituotannoissa sekä näytellyt lukuisia televisiorooleja. Agron sanoi vuoden 2009 haastattelussa: "Minä melkein poistuin sarjan koe-esiintymisistä. Olin niin hermostunut". Hyvännäköisyytensä takia Agron varmisti osan itselleen, mutta tuottajat miettivät, oliko hän liian viattoman näköinen. Agron sanoi haastattelussa: "He kehottivat minua tulemaan myöhemmin takaisin suorissa hiuksissa ja seksikkäämmässä asussa. Myöhemmin samalla viikolla, aloitin työt". Agron koe-esiintyi Frank Sinatran kappaleella "Fly Me to the Moon". "Gleen" tuottajat kertoivat, että "meitä todella onnisti, kun löysimme Agronin näyttelemään Quinniä".


title: Quinn Fabray

text: Joulukuussa 2010, Ryan Murphy ilmoitti, että "Gleen" näyttelijät korvattaisiin kolmannen tuotantokauden lopussa hahmojen valmistumisen takia. Murphy sanoi: "Joka vuosi tulemme täyttämään uuden ryhmän. Ei ole mitään niin masentavaa, kuin lukiolainen paljaassa osassa". Hän paljasti myös, että osa alkuperäisistä näyttelijöistä lähtisi jo vuonna 2012: "Täytyy uskoa sitä, että tässä on ryhmä ihmisiä, jotka tulevat ja menevät näiden opettajien elämissä". Toukokuussa 2012, Murphy ilmoitti, että kaikki valmistuneet opiskelijat tulevat takaisin neljännelle tuotantokaudelle, mutta kaikki eivät esiinny kaikissa kauden jaksoissa.


title: Quinn Fabray

text: Agron on kuvaillut Quinniä Rachel Berryn (Lea Michele) vihollisena, ja koulun ilkeänä tyttönä. Agron sanoi, että hänen suosikkiosansa hahmostaan on se, että "hän on älykäs. Mutta hän on myös ihminen, ja kovan ulkokuorensa läpi, hän on usein 'hukassa oleva pieni tyttö'". Interviewmagazine.com:in Lauren Waterman on kuvannut häntä "rakastettavana, mutta joskus syrjättyjä manipuloivana mehiläiskuningattarena". Agron kommentoi: "Kyllä, näiden hahmojen kanssa on stereotypioita ja se ei olisi reilua, jos ne eivät olisi hiukan totta. Mutta Ryan Murphyllä on tapa ottaa kaikki ja kääntää ne ylösalaisin. Se on tämän sarjan ja näiden hahmojen hyvä puoli". Quinn suunniteltiin alun perin vihamielisenä mehiläiskuningattarena ja cheerleading-kapteenina, mikä poikkesi Agronin omasta lukiokokemuksesta. Agron sanoi HitFixin haastattelussa: "En todellakaan ollut siisti lukiossa. Minä kuuluin kyllä moniin kerhoihin ja olin vuosikirjan johtajana ja mukana musiikkiteatterissa, joten minulla oli ystäviä kaikilta alueilta, mutta en tiennyt mitä piti pukea ja miten laittaa hiukset". Hän lisäsi: "Mielestäni se osoittaa, että riippumatta siitä kuka olet ja mihin ryhmään kuulut, jokaisen lukiolaisen takana on niin paljon tunteita. Joskus teini-ikäisten kanssa, kirjoittajat tai ohjaajat pettävät heidät ja tekevät heistä yksinkertaisia, olet joko urheilija, suosittu tai nörtti. He eivät näytä varjoja. Tämä sarja todella antaa kuvan haavoittuvuudesta, jännityksestä ja vihasta, joita luultavasti koetaan lukioaikana".


title: Quinn Fabray

text: Quinnin roolissa cheerleading-kapteenina täytyy ymmärtää hahmoa. Agron sanoi, että hänellä ei ollut minkäänlaista cheerleading-taustaa ennen pilottijaksoa. "Jos olisin ollut cheerleader, olisin päätynyt kainalosauvoihin", hän kertoi "Emmy"-lehdelle. HitFixin haastattelussa hän sanoi: "Minulla on uutta kunnioitusta ammattikunnalle, kun loukkaannuin pilottijaksoa kuvattaessa tullessani alas yhdestä tempusta. Se on parempi nyt. En murtanut polveani, mutta se rasittui. Olen oppinut, että polvet ovat hyvin herkkiä. Se on hullua, koska olen tanssinut kolmevuotiaasta asti varpaillani. Koskaan ei pitäisi sanoa tätä, mutta en ole loukkaantunut aiemmin. Olin nähnyt loukkaantumisia tanssissa. Ei pitäisi sanoa noin, koska jokaisena päivänä on mahdollisuus pudota, satuttaa itsensä, joten se oli minun kokemukseni".


title: Quinn Fabray

text: Quinn on saanut positiivisia arvioita kriitikoilta. Agron sai roolistaan ehdokkuuden Teen Choice Award -palkintogaalassa vuonna 2009. Hän ja muut sarjan näyttelijät voittivat Screen Actors Guild Award -palkintogaalassa "Paras näyttelijäkokoonpano komediasarjassa" -palkinnon vuonna 2010, ja olivat ehdolla samassa kategoriassa seuraavana vuonna.


title: Quinn Fabray

text: Juoni hahmon vahinkoraskaudesta sai ristiriitaisia arvosteluja kiirikoilta. "Entertainment Weeklyn"Tim Stack arveli sen hyväksi draamakäänteeksi, mutta toivoi, että se ei olisi pitkäkestoinen juoni. Hahmon juonen arvostelut muuttuivat negatiivisemmiksi, vaikka Agronia ylistettiin hänen dramaattisesta näyttelemisestään kohtauksessa Quinnin vanhempien kanssa jaksossa "Balladi". "Los Angeles Timesin"Gerrick D. Kennedy kritisoi meneillään olevan raskauden juonta jaksossa "Lettigrafiaa", ja totesi, että hän kavahti joka kerta, kun Quinn ilmestyi ruudulle. "Houston Chroniclen" Bobby Hankinson päinvastoin nautti Quinnin esiintymisestä jaksossa, ja kirjoitti: "Rakastan sitä, että hän pystyy pitämään "Mean Girls" -kanttinsa, ollen samalla sydäntäsärkevän surullinen tai niin iloinen, kuin hän oli "Papa Don't Preach" esityksen aikana". "Entertainment Weeklyn" Darren Franich arvosteli jakson "Matkalla", kutsuen Quinnin synnytyskohtauksia sekä loistaviksi että kauheiksi. Hän kirjoitti: "Jos ei mitään muuta, niin se oli ehdottomasti kaikkein visuaalisin tapa esittää synnytys, minkä olen koskaan nähnyt "Miracle of Lifen" lisäksi. Mutta minä oikeastaan pidin siitä".


title: Quinn Fabray

text: "Vanity Fairin" Brett Berk oli positiivinen Quinnin hahmon käsikirjoituksesta toisen tuotantokauden ensimmäisessä jaksossa, kun raskaus-juoni oli ohi, ja oli iloinen nähdessään "pahis Quinnin" paluun. "TV Squadin" Joel Kelly kritisoi päätöstä parittaa Quinn uudestaan Finnin kanssa ystävänpäiväjaksossa. Hän näki sen hahmojen taantumisena ja kommentoi: "Kyllä, se tuntuu "Glee"-klassikolta, koska sarja alkoi heidän olessa yhdessä. Mutta molemmat heistä ovat muuttuneet—Quinn enemmän kuin Finn—ja heidän seurustelunsa näyttää kuin palattaisiin päiviin, jolloin Quinn oli jäinen cheerleading-kerhon kapteeni ja Finn oli mukava mutta tyhmä pelinrakentajatähti.


title: Quinn Fabray

text: Quinnin kolmannen tuotantokauden muodonmuutos herätti vaihtelevia arvosteluja. "The Hollywood Reporterin" Lesley Goldberg listasi muodonmuutoksen jakson kohokohdaksi, ja toivoi näkevänsä enemmän hänen uutta asennettaan. "The Atlanticin" Kevin Fallon kutsui sitä "mielenkiintoisimmaksi asiaksi, mitä Quinn on tehnyt vauvansa synnytyksen jälkeen", mutta VanDerWerff esitti, että tapahtuma johtui faktasta, etteivät tuottajat enää tienneet, miten hyödyntää Agronia.


title: Quinn Fabray

text: Hän sijoittui 13. sijalle AfterEllen.com:in listalle suosituimmista TV-naishahmoista.


title: Quinn Fabray

text: Agron on esiintynyt lukuisissa kappaleissa, jotka on julkaistu singleinä, digitaalisina latauksina ja ne ovat myös sarjan soundtrack-albumeilla. Agron teki musiikkidebyyttinsä jaksossa "Pelisilmää", missä hän esitti Dionne Warwickin "I Say a Little Prayer". Quinnin seuraava soolo oli jaksossa "Kaksintaistelu", missä hän esitti The Supremesin "You Keep Me Hangin' On". Kappale julkaistiin albumilla "". Flandez oli kriittinen cover-versiosta, mitä hän kutsui "veteläksi ja rämäkäksi". MTV:n Aly Semigran totesi, että Quinnin spontaani lauluesitys toi "Gleen" "vaarallisen lähelle "High School Musicalia"". Agron esitti soolon jaksossa "Lettigrafiaa", laulaen Madonnan "Papa Don't Preach", kun hänen isänsä saa selville raskaudestaan. Hän esitti James Brownin kappaleen "It's a Man's Man's Man's World" jaksossa "Funk". CNN:än Lisa Respers France oli hieman järkyttynyt Quinnin oudosta esityksestä kyseisessä kappaleessa, koska siinä käyttettiin raskaana olevia teinejä taustatanssijoina.


title: Quinn Fabray

text: Toisella tuotantokaudella, Quinn esittää kappaleen "Lucky" Sam Evansin kanssa jaksossa "Duettoja". Osa kriitikoista nimesi kappaleen vaikuttavimmaksi jakson kappaleeksi, ja toiset kutsuivat sitä fantastiseksi, varsinkin Agronin osalta. "Lucky" sijoittui 27. sijalle Billboard Hot 100 -listalla, ja 17. sijalle Billboard Canadian Hot 100 -listalla. Quinnin duetto "I Feel Pretty/Unpretty" Rachelin kanssa sijoittui korkeimmalle jakson "Born this Way" kappaleiden keskuudessa. Se sijoittui 22. sijalle Billboardin listalla ja sitä ostettiin jopa 112,000 kappaletta digitaalisena latauksena ensimmäisellä viikollaan. Quinn lauloi myös kappaleet "I Don't Want to Know" Finnin kanssa ja kappaleen "(I've Had) The Time of My Life", joka sijoittui 38. sijalle.


title: Quinn Fabray

text: Kolmannella tuotantokaudella, Quinn laulaa ensimmäisen soolonsa "Never Can Say Goodbye", joka sai enimmäkseen positiivisia arvosteluita. "The Washington Postin" Jen Chaney antoi kappaleelle arvosanan "B−", ja sanoi, että se "toimi paljon paremmin, kuin jokainen sitä edeltävä kappale". "Entertainment Weeklyn" Joseph Brannigan Lynch kutsui sitä mukavaksi lisäykseksi hänen hahmonsa matkaan, mutta ei vokaalisesti vaikuttavaksi, jotta sitä voisi kuunnella jakson ulkopuolella, ja antoi sille arvosanaksi "B". "HuffPost TV:n" Crystal Bell kuvaili sitä mielenkiinnottomaksi esitykseksi, mutta "TV Guiden" Kate Stanhope sanoi, että se oli "suloinen ja mietteliäs". "Rolling Stonen" Erica Futterman kirjoitti, että se oli "melodiallisesti hyvin sovitettu Quinnin sensuellille äänelle ja kappaleen sanat toimivat hyvin merkityksellisesti", ja "TVLinen" Michael Slezakilla oli samanlainen mielipide: hän antoi sille arvosanan "A" ja kutsui sitä hyvin kauniiksi sovitukseksi hänen äänelleen.


title: Rigs of Rods

text: Rigs of Rods on avoimeen lähdekoodiin perustuva fysiikkasimulaattoripeli. Pelissä on autoja, lentokoneita, veneitä, laivoja, helikoptereita, tela-ajoneuvoja ja mitä tahansa ajoneuvoja joita pelin rakennuspalikoista voi rakentaa. Peli käyttää pehmeän kappaleen dynamiikkasimulaatiota ajoneuvojen liikkeiden ja deformaation mallintamiseen. Pelin fysiikkamallinnus perustuu solmukohtiin ja palkkeihin. Solmukohdilla ("nodes") on ennalta asetettu massa, ja ne yhdistetään toisiinsa joustavilla palkeilla ("beams"), joiden avulla voidaan rakentaa haluttu rakenne, esimerkiksi ajoneuvon runko tai pyörät. Palkkien joustavuus ja rikkoutumis- sekä vääntymisarvot ovat täysin säädettävissä. Solmukohtiin ja palkkeihin perustuva fysiikkasimulaatio on se, mikä erottaa Rigs Of Rodsin useimmista tavallisista auto- tai lentopeleistä; mitään ajoneuvotyyppiä ei ole ennalta määritetty pelin pelimoottoriin, vaan peli simuloi ainoastaan solmupisteiden ja palkkien liikkeitä. "Rigs of Rods" käyttää avoimen lähdekoodin OGRE grafiikkamoottoria.


title: Rigs of Rods

text:
Peliin on mahdollista saada pelin omalta sivulta lisää ajoneuvoja ja kenttiä. Pelissä ei ole tarkoitusta; voit ajaa tai lentää vapaasti. Pelikentät jatkuvat loputtomiin (vain vettä). Pelissä on myös moninpelimahdollisuus, joka ei vaadi tunnuksia. Moninpeli on ollut pelissä versiosta 0.33 alkaen. Pelin esineet ovat 3D mesh files -pohjaisia. Pelin tuorein vakaa versio on 0.38 vuodesta 2011 alkaen.
22.2.2016 pelin nettisivu arkistoitiin eikä sinne pysty lisätä uusia tiedostoja tai viestejä.


title: Yi Siling

text: Yi Siling (s. 6. toukokuuta 1989 Hunan) on kiinalainen kivääriampuja ja olympiavoittaja.


title: Yi Siling

text: Yi voitti olympiakultaa Lontoossa 2012 voittamalla 10 m ilmakiväärikilpailun tuloksella 502,9. Vuonna 2010 hän voitti samassa lajissa MM-kultaa.


title: Jamhuri Jazz Band

text: Jamhuri Jazz Band oli tansanialainen muziki wa dansia soittava yhtye. Yhteellä oli merkittävä vaikutus kongolaisen soukous musiikin leviämiseen Itä-Afrikassa 1970-luvulla. Yhtye perustettiin 1950-luvun lopulla Tangassa, Tanganjikassa ja alun perin yhtye oli nimeltään Young Nyamwezi Jazz Band. Koska musiikki-instrumentteja koskevat tuontirajoitukset olivat Tansanian itsenäisyyden alkuvuosikymmeninä tiukat, valtaosa yhtyeistä työskenteli eri yrityksille ja organisaatioille, jotka investoivat musiikkiin tuottavana liiketoimintana. Nämä sponsorit omistivat soittimet ja järjestivät harjoitus- sekä esiintymistilat. Jamhuri Jazz Bandin rahoittajana ja johtajana toimi Joseph Bagabuje, joka johti Amani Tea Estate yritystä. Yhtyeen rekrytoijana toimi John Kijiko. Ennen Tanganjikan itsenäistymistä vuonna 1961, Jamhuri Jazz Band soitti jazzia Tanga Hotellissa.


title: Jamhuri Jazz Band

text: Yhtyeessä soitti vuosina 1966-1970 Arusha Jazz Band yhtyeessä tunnetuksi tulleet Wilson Peter Kinyonga sekä George Peter Kinyonga. Yhtye toimi aktiivisena 1970-luvun loppuun asti. Uran loppupuolella useampi yhtyeen jäsen, mukaan lukien kuuluisa Omar Shabani siirtyivät Kinyongan veljesten ryhmään nimeltä Simba Wanyika.


title: Alexander Kristoff

text: Alexander Kristoff (s. 5. heinäkuuta 1987 Oslo) on norjalainen maantiepyöräilijä, joka edustaa UCI World Tour -sarjassa kilpailevaa UAE Team Emirates -tallia. Hän aloitti ammattilaisuransa vuonna 2010 BMC Racing Teamissa, edusti Katjušaa vuodet 2012–2017 ja UAE Team Emiratesia vuodesta 2018.


title: Alexander Kristoff

text: Kristoff saavutti Lontoon olympialaisissa 2012 pronssia maantieajossa. Hän voitti suurklassikko Milano – San Remon 2014 oltuaan loppukirissä paras ennen Fabian Cancellaraa ja Ben Swiftiä. Hän voitti Flanderin ympäriajon 2015 kukistettuaan loppukirissä irtiottokumppaninsa Niki Terpstran. Hän voitti 2017 maantieajon Euroopan-mestaruuden sekä saavutti MM-hopeaa Bergenissä hävittyään loppukirissä Peter Saganille.


title: Alexander Kristoff

text: Lähde: Cycling Archives


title: Huia

text: Huia ("Heteralocha acutirostris") on sukupuuttoon kuollut kookakolaji. Huia oli Uuden-Seelannin Pohjoissaarella elänyt kotoperäinen laji. Sen sukupuuttoon oli kaksi pääsyytä. Ensimmäinen oli liiallinen metsästys lintujen täyttämistä varten, mikä oli haluttua museoiden ja yksityisten varakkaiden keräilijöiden keskuudessa. Niitä myös metsästettiin niiden pitkien ja kauniiden pyrstösulkien vuoksi. Toinen tärkeä syy oli alankometsien tuhoutuminen ja raivaaminen eurooppalaisten uudisasukkaiden maatalouskäyttöön. Viimeinen varmistettu havainto huiasta tehtiin 28. joulukuuta 1907 Tararua Rangessa. Mahdollisia, varmistamattomia havaintoja tehtiin myöhemmin vielä Wellingtonin lähellä vuonna 1922 ja Te Ureweran kansallispuistossa 1960-luvun alussa.


title: Huia

text: Huialla oli musta, metallinvihreän hohtoinen höyhenpuku ja oranssit heltat nokan juuressa. Silmät olivat ruskeat, nokka norsunluunvalkoinen; jalat olivat pitkät ja siniharmaat, mutta kynnet olivat vaaleanruskeat. Huialla oli 12 pitkää mustaa pyrstösulkaa, joissa oli 2,5-3 cm levyinen valkoinen kärki.


title: Huia

text: Erikoista oli koiraan ja naaraan erityyppinen nokka. Naaraan nokka oli pitkä, kapea ja alaskaareva, kun taas koiraalla huomattavasti lyhyempi, talttamainen. Ilmeisesti koiras on hakannut lastuja lahopuista ja naaras noukkinut hyönteisten toukkia syntyneistä koloista.


title: Inkatiira

text: Inkatiira ("Larosterna inca") on silmälläpidettävä tiiralaji. Se on oman sukunsa ainoa laji. Se elää Perun ja Chilen rannikoilla.


title: Inkatiira

text: Inkatiiralla on harmaa höyhenpeite, punaiset jalat ja nokka sekä valkoiset viikset pään molemmilla puolilla.


title: Inkatiira

text: Inkatiira lisääntyy kallioisilla jyrkänteillä ja pesii kallion koloihin ja onkaloihin. Inkatiira munii yhdestä kahteen munaa ja hautoo niitä 4 viikkoa. Poikaset lähtevät pesästä seitsemän viikon ikäisinä.


title: Faunatar

text: Faunatar on suomalainen lemmikkieläinliike-ketju, joka on aloittanut toimintansa vuonna 1980. Ketju on toiminut franchising-periaatteella vuodesta 1993. Myymälöitä ketjussa on yli kolmekymmentä kappaletta ympäri Suomen. Ketju myy eläinruokien ja -tarvikkeiden ohella akvaarioita, pieneläimiä ja joissakin liikkeissä myös hevostarvikkeita. Ketjun pienemmät Pikku Faunatar -myymälät eivät myy eläimiä.


title: Faunatar

text: Franchise-ketjun taustalla on Eläinsoppi – Animalshop Oy, jonka toimitusjohtaja on Johanna Valo, ja liikevaihto vuonna 2013 oli noin 0,9 miljoonaa euroa. Lukemaan eivät sisälly itsenäisten franchising-kauppiaiden liikevaihdot.


title: Säkkijärven hirvenpää

text: Säkkijärven hirvenpää on vuolukivestä veistetty ja hiomalla muotoiltu hirven päätä esittävä veistos, joka on katkennut varttamiseen tarkoitetun reiän kohdalta. Veistoksessa on isot korvat, jotka "kuuntelevat" molemmille sivuille ja silmiä esittävät mahdollisesti poraamalla tehdyt kuopat. Turpa on työstetty tasaiseksi ja alaspäin viistoksi, mutta kiven lohkeamisen takia lopullinen muotoilu jää arvoitukseksi. Veistoksen alapuolella leukaluiden väli on v-muotoinen ja kaulaa seuraa kolme rinnakkaista uraa. Esineen iäksi arvioidaan 1750−1500 eaa. eli esine on neoliittisen kivikauden lopulta tai metallikauden alusta.


title: Säkkijärven hirvenpää

text: Säkkijärven hirvenpää löytyi Säkkijärven pitäjästä Santajoen läheltä Pukin kylästä . Löytäjä lienee Juhana Matinpoika Ravi, joka peltotöitä tehdessään havaitsi esineen 1800-luvun lopulla. Ravi toimitti esineen Säkkijärven kauppiaalle Juhani Mutrulle myytäväksi, mutta hirvenpää ajelehti heillä lasten leikeissä. Arkeologi A.M.Tallgren sai kuulla hirvenpäästä "muinaiskalujen keräilijä K. A. Lindströmiltä" ja lunasti sen Suomen Muinaismuistoyhdistykselle. Myös Koitar-lehti uutisoi hirvenpään löytymisestä 27.6.1907.


title: Landry Jones

text: Landry Jones (s. 4. huhtikuuta 1989, Artesia, New Mexico) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Pittsburgh Steelersissä.


title: Landry Jones

text: Kolme vuotta Oklahoman yliopiston aloittavana pelinrakentajana pelannut Jones oli yksi vuoden 2013 NFL:n varaustilaisuuden parhaista pelinrakentajista. Halutessaan Jones olisi voinut osallistua jo vuoden 2012 varaustilaisuuteen, mutta hän päätti jäädä yliopistoon vielä viimeiseksi vuodeksi. Pittsburgh Steelers varasi Jonesin varaustilaisuuden neljännellä kierroksella.


title: Tyler Eifert

text: Tyler Eifert (s. 8. syyskuuta 1990, Fort Wayne, Indiana) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-joukkue Cincinnati Bengalsissa.


title: Tyler Eifert

text: Ennen ammattilaisuransa aloittamista Eifert pelasi vuodesta 2009 yliopistojalkapalloa Notre Damen yliopiston joukkueessa, "Fighting Irishissa". Cincinnati Bengals varasi hänet ensimmäisellä kierroksella, vuorolla 21.


title: Marcus Lattimore

text: Marcus Lattimore (s. 29. lokakuuta 1991, Duncan, Etelä-Carolina) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hänet varattiin NFL-liigan San Francisco 49ersiin, ja ennen ammattilaisuraansa pelasi yliopistojalkapalloa Etelä-Carolinan yliopiston joukkueessa.


title: Marcus Lattimore

text: Lattimorea pidettiin yhtenä vuoden 2013 NFL:n varaustilaisuuden ykkösnimistä, ja tilaisuuden parhaana keskushyökkääjänä. Kaksi vakavaa polvivammaa pudottivat hänet kuitenkin vasta neljännelle kierrokselle, jossa San Francisco 49ers varasi hänet tilaisuuden 131. pelaajana.


title: Marcus Lattimore

text: Lattimore joutui lopettamaan uransa vuonna 2014 vaikeiden polvivammojen takia. Hän ei osallistunut urallaan yhteenkään ammattilaistason otteluun.


title: Oswaldo Payá

text: Oswaldo Payá (29. helmikuuta 1952 – 22. heinäkuuta 2012) oli kuubalainen toisinajattelija. Hän perusti Movimiento Cristiano Liberación -järjestön. Hänelle myönnettiin 2002 Saharov-palkinto.


title: Oswaldo Payá

text:
Payá kuoli auto-onnettomuudessa lähellä Bayamoa. Onnettomuusraportin mukaan auto suistui tieltä ja törmäsi puuhun, kun kuljettaja oli menettänyt ajoneuvon hallinnan jarrutettuaan liukkaalla tiellä ajettuaan ylinopeutta. Payán lesken Ofelia Acevedon mukaan onnettomuusraportti on vääristelty ja auton suisti tieltä toinen ajoneuvo.
Onnettomuudessa kuoli myös toinen toisinajattelija Harold Cepero Escalante.


title: Oswaldo Payá

text:
Autoa ajoi Espanjan Partido Popular -puolueen nuorisojärjestön "Nuevas Generaciones del PP":n jäsen Ángel Carromero Barrios, joka oli maassa turistiviisumilla. Mukana autossa oli myös Ruotsin kristillisdemokraattien nuorisopoliitikko Jens Aron Modig, joka sai lieviä vammoja.
Molemmat vakuuttivat kyseen olleen onnettomuudesta ilman ulkoisia tekijöitä; myöhemmin Carromero perui lausuntonsa, joka hänen mukaansa oli annettu Kuuban viranomaisten pakottamana.
Carromero on asetettu syytteeseen kuolemantuottamuksesta.


title: Pyragony X

text: Pyragony X (tai Pyragony 10th) on saksalaisen Amon Düül II-yhtyeen studioalbumi vuodelta 1976. Albumilla yhtyeen kokoonpano oli kutistunut viisi-miehiseksi. Musiikillisesti albumi sisältää pariin edelliseen albumiin verrattuna suoraviivaisempaa hard rockia space rock- ja proge-vaikutteilla.


title: Pyragony X

text: Alun perin albumi julkaistiin vain Manner-Euroopassa ja Kanadassa, koska Atlantic Records, joka jakeli yhtyeen levyjä Yhdysvalloissa ja Britanniassa, ei julkaissut albumia huonojen myyntilukujen vuoksi. Albumin CD-painokset eivät sisällä bonus-materiaalia.


title: Udraw Studio

text: Udraw Studio on Pipeworksin kehittämä ja THQ:n julkaisema taidepeli. Pelin pelaamiseen tarvitaan Udraw-piirustuslautaa, joka julkaistiin Pohjois-Amerikassa marraskuussa 2010 ja muualla maailmassa alkuvuodesta 2011. Udraw Studiossa ei ole erillisiä tarinatiloja, vaan peli on suunniteltu vapaaseen taideteosten suunnitteluun.


title: Udraw Studio

text: Painting-moodissa voi maalata omia maalauksia. Ennen maalaamista täytyy valita kangas ja paikka. Kun pelaaja maalaa, hän voi käyttää useita värejä ja muokata maalauksen kokoa. Pelaaja voi myös laittaa postimerkkejä maalauksiinsa ja vaihtaa niiden väriä.


title: Udraw Studio

text: Kun pelaaja on saanut valmiiksi oman taideteoksensa, hän voi tallentaa sen piirustuslaudassa olevaan galleriaan tai ottaa siitä valokuvan.


title: Udraw Studio

text: Värityskirja-moodissa voi harjoitella värittämistä. Ennen värittämistä täytyy valita värisivun laji, ja sen jälkeen haluttu värityssivu. Värityskirja-moodissa työkalut ovat samat kuin Paint-moodissa ja väritetyt teokset voi tallentaa galleriaan.


title: Udraw Studio

text: Peli sai ristiriitaisen vastaanoton, sillä GameRankingsin neljän arvostelijan antamaksi keskiarvosanaksi muodostui 66,50%, joka muodostui Cubed3:n pisteistä 7/10, Games Mater UK:n 71/100, Ngamer UK:n 65/100 ja Nintendo World Reportin 6/10. Christopher Healy suoritti pelin arvostelun Common Sense Mediassa ja antoi sille neljä tähteä viidestä ja ikäsuosituksen 6+.


title: Steve Darcis

text: Steve Darcis (s. 13. maaliskuuta 1984 Liège) on belgialainen tennispelaaja. Parhaimmillaan hän on ollut kaksinpelissä ATP-listan sijalla 38 toukokuussa 2017.


title: Steve Darcis

text: Darcis on voittanut urallaan kaksi ATP-tason tennisturnausta. Ensimmäisen voittonsa hän otti vuonna 2007 Amersfoortissa päihitettyään loppuottelussa Werner Eschauerin ja toisen vuonna 2008 Memphisissä voitettuaan loppuottelussa Robin Söderlingin.


title: Kulkuri (vuoden 1915 elokuva)

text: Kulkuri () on Charles Chaplinin ohjaama yhdysvaltalainen lyhyt mykkäelokuva, joka ilmestyi vuonna 1915. Sitä pidetään Chaplinin ensimmäisenä klassikkoelokuvana.


title: Kulkuri (vuoden 1915 elokuva)

text: "Kulkuri" on käytännössä ensimmäinen elokuva, jossa esiintyi Chaplinin tunnettu Pikku kulkuri -hahmo. Chaplin oli esiintynyt aiemminkin kulkurina, mutta vasta tässä elokuvassa tyyli asettui sellaiseksi kuin myöhemmissäkin elokuvissa. Kulkuri muun muassa tekee ensimmäisen moraalisen tekonsa, kun hän pelastaa Edna Purviancen esittämän maanviljelijän tyttären varasjoukolta. Elokuvassa kulkuri rakastuu tyttöön, mutta hänen toiveensa pettävät, kun tämän nuori ja kolmea sulhanen ilmestyy. Kulkuri lähtee maatilalta ja jättää lapun.


title: Kulkuri (vuoden 1915 elokuva)

text: "Kulkurin" loppu on ensimmäinen, jossa on Chaplin käyttämä klassinen lähtö: Kulkuri kävelee surullisena pitkin tietä kamerasta poispäin, ja hänen hartiansakin ovat selvästi painuksissa. Sitten kulkuri ravistelee itseään, piristyy ja jatkaa kävelyään huolettomasti. Tämän jälkeen elokuvan iiriskuva sulkeutuu.


title: Lasermies (elokuva)

text: Lasermies ("Laserblast") on Michael Raen ohjaama yhdysvaltalainen tieteiselokuva vuodelta 1978.


title: Lasermies (elokuva)

text: Nuori Billy Duncan pakenee autiomaahan oltuaan riidoissa äitinsä ja ystäviensä kanssa. Hän löytää laseraseen jonka vieraat olennot ovat kadottaneet taistellessaan vihollista vastaan. Hän ei huomaan aseen vaikutusta vaan Billy alkaa muuttua hirviöksi. Poliisit ovat hänen kintereillään, mutta Billy surmaa heidätkin. Avaruusolennot palaavat, ja etsiessään asetta he tappavat Billyn.


title: Lasermies (elokuva)

text: "Video-oppaassa" vuodelta 1994 Sam Inkinen piti "Lasermiestä" lievästi mielenkiintoisena ja antoi elokuvalle yhden tähden viidestä, mikä vastaa sanallista arviota ”huono”.


title: Kulkuri (täsmennyssivu)

text: Kulkuri voi tarkoittaa seuraavia asioita:


title: Sky Sports

text: Sky Sports on yhteisnimitys usealle British Sky Broadcastingin lähettämälle urheilutelevisiokanavalle. Se on Yhdistyneen kuningaskunnan ja Irlannin maksu-tv-alan suurin urheilubrändi ja on toiminut suuressa roolissa brittiläisen urheilun kaupallistamisessa heti toimintansa alusta lähtien. Toisinaan se on myös toiminut suurena pelaajana niiden lajien organisaatiomuutoksissa, joita se lähettää: suurimpana esimerkkinä toimii tapaus, jossa Englannin valioliiga erosi Football Leaguesta vuonna 1992.


title: Sky Sports

text: Sky Sports 1-4 ja F1-kanavat ovat saatavilla lisämaksullisena pakettina Skyn peruspaketin ostajille satelliitissa sekä melkein jokaisen kaapeli- ja IPTV-operaattorien asiakkaille koko valtakunnassa, mutta mainosrahoitteinen uutiskanava Sky Sports News kuuluu peruspaketteihin. Brändi on myös maailmanlaajuisesti tunnettu jalkapallon Valioliigan sekä kriketin maailmancupin televisiolähetyksistä.


title: Sky Sports

text: Sky Sports aloitti lähetyksensä nimellä The Sports Channel 25. maaliskuuta 1990 osana British Satellite Broadcastingin (BSB) kaapelitarjontaa, aloittaen satelliittilähetykset Marcopolo 1-satelliitilta huhtikuussa. Ensimmäisen päivän katsotuin ohjelma oli suora lähetys Lontoon Grosvenor Housessa kamppaillusta nyrkkeilyottelusta. Kanavan ensimmäinen jalkapallo-ottelu pelattiin kolme päivää myöhemmin kun Wembleyn stadionilla Englantia vastaan asettui Brasilia. Kanavan lippulaivaohjelma oli joka ilta lähetetty "The Main Event", jossa esitettiin joko suora- tai jälkilähetys jostain sen päivän tärkeästä urheilutapahtumasta. Ensimmäisten kuukausien ohjelmisto koostui lähinnä jalkapallosta, rugbysta, golfista ja studio-ohjelmista, kunnes syksyllä 1990 kanava sai oikeudet Saksan Bundesliigan ja Espanjan La Ligan lähettämiseen. Muita kanavalla lähetettyjä ohjelmia olivat mm. monta kertaa päivässä lähetetty ottelutuloksiin keskittynyt "Sportsdesk", päivittäinen ravilähetys "Racing Today" ja tennisselostaja Gerry Williamsin juontama haastattelusarja "GW Talks To".


title: Sky Sports

text: Sky ei alun perin aloittanut omaa urheilukanavaa (vaikka urheilua lähetettiin silloin tällöin pääkanava Sky Channelilla ja Sky Movies -elokuvakanavilla), vaan päätti ostaa osuuden euroopanlaajuisesta Eurosportista, joka oli yksi ensimmäisistä Skyn satelliittiin välittämistä kanavista. Marraskuussa 1990 BSkyB ja BSB ilmoittivat fuusiostaan, jolloin Skyn logo lisättiin The Sports Channelin logoon. 20. huhtikuuta 1991 kanava aloitti lähetykset Astra 1B-satelliitilla ja se nimettiin uudelleen Sky Sportsiksi. Tällöin Sky myi osansa Eurosportista ja kanavien välinen yhteistyö päättyi, vaikka Eurosport jatkoi lähetyksiään Astra-satelliitilla tämänkin jälkeen.


title: Sky Sports

text: Kanavaa kaupattiin yhtenä Skyn suurimmista vetonauloista siitä lähtien, kun se varmisti Valioliigan tv-oikeudet luvattuaan muita kanavia suuremman taloudellisen tukipanoksen. Sky tarjosi 302 miljoonaa puntaa viiden vuoden yksinoikeuksista ja peittosi näin BBC:n ja ITV:n tarjoukset. Kauden alkaessa kanavan lähetys muutettiin VideoCrypt-salatuksi maksukanavaksi yhtaikaa Sky Moviesin kanssa.


title: Sky Sports

text: Sky käynnisti toisen urheilukanavansa, "Sky Sports 2":n, elokuussa 1994. Vanhoihin urheilutapahtumiin ESPN Classicin lailla keskittynyt "Sky Sports Gold" aloitti seuraavan vuoden marraskuussa, mutta kuopattiin itsenäisenä kanavana vuoden jälkeen – Gold jatkoi omana ohjelmablokkinaan vuoteen 2001 saakka. Kauden 1996–97 alussa käynnistettiin "Sky Sports 3" ja uuden kanavan promokampanja ajoi sen sisäpiirin lähteiden mukaan lähes konkurssin partaalle, vaikkei virallista tietoa kampanjan hinnasta koskaan julkaistu. Uuden kanavan myötä yhtiö päätti ostaa oikeudet Football League Cupiin ja Skotlannin valioliigaan.


title: Sky Sports

text: Lokakuussa 1998 Sky aloitti maailman ensimmäisenä operaattorina vakituiset digitelevisiolähetykset Astra 2A-satelliitilta. Pikaisesti tämän jälkeen käynnistettiin kaksi uutta kanavaa: ympärivuorokautinen uutiskanava Sky Sports News ja lisäkanava Sky Sports Xtra (nyttemmin SS4), joka oli ensin saatavilla vain satelliitissa. Kauden 1999–00 ensimmäisellä jalkapallokierroksella yhtiö pilotoi uutta interaktiivista teknologiaa, joka antoi digitaalisille katsojille lisäominaisuuksia Arsenalin ja Manchester Unitedin välisessä ottelussa. Painamalla punaista nappia katsojat pystyivät muun muassa vaihtamaan kamerakulmaa ja lukemaan lisätietoja ottelusta. Sky Sports Active-nimellä markkinoitu palvelu on nykyään laajentunut valtaosalle Britannian televisiokanavista tarjoten erilaisia lisämahdollisuuksia, tunnetuimpana kenties BBC:n uutis- ja videopalvelu BBC Red Button. Tekniikkaa kokeiltiin myös Suomessa 2000-luvun alussa, mutta niin sanottu "super-teksti-tv" lakkautettiin vähin äänin vuonna 2007.


title: Sky Sports

text: Lokakuussa 2001 Sky lopetti analogiset lähetyksensä ja vapautti näin lisätilaa digitaalisille kanaville, parantaen ensi alkuun olemassa olevien kanavien kuvanlaatua. Vuonna 2004 yhtiö allekirjoitti 220 miljoonan punnan arvoisen sopimuksen Englannin krikettiliiton kanssa, joka antoi Skylle yksinoikeudet maajoukkueen suorien otteluiden televisiointiin neljän kauden ajaksi. Muiden krikettisopimusten lailla tämä tapaus aiheutti suuren kohun, sillä se vei ensimmäistä kertaa television historiassa Englannin krikettimaajoukkueen ottelut pois vapailta kanavilta. Kohusta huolimatta Sky neuvotteli sopimuksen myös Intian krikettiliiton kanssa Tour of Indian televisioinnin osalta.


title: Sky Sports

text: Vielä saman vuoden lopussa Sky osti myös Channel 4:n osuuden At The Races-hevosurheilukanavasta. Kanava oli ajautunut talousvaikeuksiin ja vaikka Sky brändäsi sen uudelleen vastaamaan muita yhtiön urheilukanavia, se ei silti muuttunut kannattavaksi. Nykyään se välittää suoria lähetyksiä pääasiassa veikkauspisteiden asiakkaille.


title: Sky Sports

text: Vuonna 2007 Valioliigan tv-oikeuksien huutokaupassa irlantilainen kilpaileva toimija Setanta Sports sai osan oikeuksista rikkoen näin Skyn pitkään kestäneen monopolin. Setanta osti myös monia muita oikeuksia Skyn nenän edestä ja siitä tulikin ensimmäinen varteenotettava kilpaileva premium-urheilukanava. Siitä huolimatta Sky onnistui pysymään markkinoiden suurimpana toimijana ja Setanta ajautui taloudellisiin vaikeuksiin joutuen lopulta konkurssiin 22. kesäkuuta 2009. Tämän jälkeen Yhdysvaltojen markkinajohtaja ESPN osti suurimman osan Setantan omistamista oikeuksista ja perusti oman kanavan Britanniaan saman vuoden syksyllä.


title: Sky Sports

text: Televisioalan kilpailuviranomainen Ofcom tuotti keväällä 2010 raportin Ison-Britannian maanpäällisen televisioverkon maksu-tv-palveluiden olemattomuudesta. Tämä herätti viranomaisissa huolta, sillä ilmainen Freeview oli yli 50 kanavallaan ylivoimaisesti suurin toimija antenniverkossa ja ainoa maksu-tv-toimija Top Up TV lähetti vain neljää kanavaa palvelussaan. Tämän katsottiin vääristävän kilpailua rajusti ja seurauksena valtion omistama British Telecom aloitti oman maksu-tv-palvelunsa BT Visionin 1. elokuuta 2010, solmien ensimmäisenä jakelusopimuksen Sky Sportsin kahden pääkanavan ja kolmen viihdekanavan lähettämisestä. Seuraavana päivänä kanavat tulivat Top Up TV:n valikoimaan. Tämä oli ensimmäinen kerta kun Skyn omistamaa kanavaa lähetettiin antenniverkossa kahdeksaan vuoteen, jolloin operaattori ITV Digital kaatui.


title: Sky Sports

text: Huhtikuun 2011 lopussa Virgin Media myi televisiotoimintansa Skylle jonka jälkeen Sky Sports Active tuli saataville Virginin kaapeliasiakkaille.


title: Sky Sports

text: Sky Sports 4 (entinen nimi Sky Sports Xtra) on Skyn neljäs urheilukanava, joka käynnistettiin huhtikuussa 1999 ilmaisena bonuskanavana SS1:n ja 2:n tilaajille. Silloinen kanavajohtaja kommentoi Xtra-nimen valitsemista 4:n sijasta perustelemalla sisällön olevan ennemmin muiden kanavien ohjelmistoa interaktiivisuudella täydentävää, kuin itsenäistä ohjelmistoa. Nykyään SS4 ei enää simulcastaa muita kanavia vaan lähettää täysin omaa ohjelmistoaan ilman interaktiivisia ominaisuuksia. Tämän takia kanava nimettiin uudelleen Sky Sports 4:ksi vuonna 2010.


title: Sky Sports

text: Sky Sports 1 HD käynnistyi 22. toukokuuta 2006 koostekanavana, joka näytti kaikkien kanavien valittuja paloja teräväpiirtona. Saman vuoden heinäkuussa käynnistyi SS2:n HD-versio. Alkuperäisen teräväpiirtosisällön puutteen takia osa sisällöstä jouduttiin skaalaamaan ylöspäin, mutta natiivi-HD:n määrän lisääntyessä tätä ongelmaa ei enää ole. PremPlus-kanavasta oli myös olemassa HD-versio jota lähetettiin jalkapallokauden ajan. SS3 HD käynnistyi maaliskuussa 2008 ja SS4 HD huhtikuussa 2010.


title: Sky Sports

text: Aiemmin mainitun Ofcom-raportin seurauksena SS1:n ja SS2:n HD-versioita alettiin lähettämään Virgin Median kaapeliverkossa 2. elokuuta 2010. Tämä oli ensimmäinen kerta, kun Skyn HD-ohjelmistoa välitettiin kilpailevan toimijan alustalla. Toinen kilpaileva operaattori Smallworld Cable lisäsi HD-kanavat paketteihinsa vuoden 2012 alussa. Uusi, Suomessa nimellä MTV3 MAX F1 HD toimiva, pelkästään Formula 1:n televisiointiin keskittynyt kanava Sky Sports F1 HD käynnistyi 9. maaliskuuta 2012.


title: Sky Sports

text: Sky Sports News on 24-tuntinen urheilu-uutiskanava, joka käynnistyi lokakuun 1998 alussa. Se oli Skyn ensimmäinen pelkästään digitaalisessa verkossa lähetetty kanava ja se korvasi päivittäin Sky Sports 1:llä lähetetyn "Sky Sports Centre" -studio-ohjelman. 10. huhtikuuta 2000 kanava sai uuden nimen "SkySports.com TV" yhtaikaa Sky Sportsin uuden verkkopalvelun aloittamisen kanssa. Nimi palautettiin kuitenkin reilun vuoden päästä takaisin entiseen.


title: Sky Sports

text: Sky Sports News Radio on SSN:n rinnalla toimiva 24-tuntinen mainosrahoitteinen nettiradio. Se käynnistyi kesäkuussa 2010 ja se lähetti ensimmäiset kuukautensa 10 tuntia päivässä Sky Sportsin verkkosivuilla, mutta saman vuoden syksyllä se aloitti ympärivuorokautiset DAB-lähetykset ympäri Britanniaa. Kanavan studiot sijaitsevat Teamtalk-kanavan toimitalossa Leedsissä, mutta uutiset tulevat Sky Sports Newsin uutishuoneelta Lontoosta.


title: Sky Sports

text: Sky Sports News HQ käynnistyi 12. elokuuta 2014.


title: Sky Sports

text: At The Races on BSkyB:n, Channel 4:n ja ravikilpailujen järjestäjä Arena Leisuren muodostaman konsernin kesällä 2002 perustama hevosurheilukanava. Vuonna 2004 Channel 4 vetäytyi konsernin toiminnasta ja suuren taloudellisen tukijan vetäytyminen ajoi kanavan talousvaikeuksiin. Jäljelle jääneet omistajat sulkivat kanavan, mutta aloittivat sen kuitenkin muutaman kuukauden päästä uudestaan vanhan ATR:n raunioille perustetun Racing UK-kanavan tehtyä konkurssin. Kanava tuottaa yhä tappiota, mutta on silti suosittu vedonlyöjien keskuudessa.


title: Sky Sports

text: PremPlus (vuosina 2001–2004 "Premiership Plus") oli Englannin Valioliigalle omistettu pay-per-view-palvelu. Sen lähetykset alkoivat kauden 2001–02 alussa ja ensimmäisellä kolmella kaudellaan se lähetti 40 ottelua kaudessa. Palvelun ensimmäinen ottelu oli 19. elokuuta 2001 pelattu Chelsean ja Newcastle Unitedin välinen ottelu. NTL-operaattori pyöritti yhteistyössä Skyn kanssa vain kyseisen kaapelioperaattorin valikoimissa ollutta lisäkanava "PremPlus 2":sta. Katsojat pystyivät ostamaan otteluita yksittäin tai koko kauden katseluoikeuden kerralla merkittävästi alennetulla hinnalla. Kauden 2004–05 alussa palvelun nimi lyhennettiin ja vuosittaisten otteluiden määrää lisättiin kymmenellä. Vuoden 2007 tv-oikeuksien huutokaupassa Setanta nappasi kolmanneksen otteluista Skylta ja jätti Skylle oikeudet vain 92:een otteluun, tehden näin PPV-palvelun ylläpitämisestä mahdotonta. PremPlus lakkautettiin kauden 2006–07 päätteeksi.


title: Sky Sports

text: Sky Sports F1 on pelkästään Formula 1 -sarjaan keskittynyt kanava, joka käynnistettiin ennen kauden 2012 alkua. Se perustettiin kesän 2011 F1-sarjan tv-oikeuksien uudelleenjakamisen seurauksena, jolloin BBC myi osan oikeuksistaan eteenpäin Sky Sportsille. Kanavaa lähetetään myös Suomessa lähes identtisenä nimellä MTV3 MAX F1 HD. Osa englanninkielisestä makasiiniohjelmistosta tekstitetään ja kisaviikonloppujen selostus on sama kuin MTV3 MAX -kanavalla.


title: Sky Sports

text: Sky omistaa oikeudet useaan urheilulajiin, joista suurimmat on listattu alle.


title: Isaac Florentine

text: Isaac Florentine (s. 28. heinäkuuta 1958) on israelilainen elokuvaohjaaja ja taistelulajien taitaja. Hänet tunnetaan ohjaamistaan kamppailulajielokuvista, kuten "ista", josta hänet huomioitiin Action on Film -ehdokkuudella parhaan ohjaajan luokassa.


title: Isaac Florentine

text: Florentine ohjasi uransa alkuvaiheessa 1990-luvulla elokuvat "Desert Kickboxer" ja "Savate". Elokuvien jälkeen hän siirtyi ohjaamaan televisiosarjoja, kuten "Mighty Morphin Alien Rangers" ja "Power Rangers Zeo". 2000-luvulle tultaessa Florentine siirtyi ohjaamaan enemmän toimintaelokuvia, kuten "Teräskehä 2", "" ja "Ninja".Florentine syntyi Israelissa, jossa hän kiinnostui nuorena elokuvien tekemisestä ja kamppailulajeista. Florentine aloitti kamppailulajien harrastamisen vuonna 1971 Tel Avivissa. Hän harrasti aluksi judoa, mutta siirtyi pian eri karaten tyylisuuntia, kuten Kyokushin ja Shitō-ryū. Florentine opetti myöhemmin 1970-luvun lopulla itsepuolustusta armeijalle ja sittemmin 1980-luvun alusta alkaen hän ryhtyi opettamaan karatea ammatikseen. Lopulta 1980-luvun lopulla Florentine päätti muutta Yhdysvaltoihin toteuttaakseen haavettaan työskennellä elokuvaohjaajana.


title: Donald James Reece

text: Donald James Reece (s. 13. huhtikuuta 1934 Kingston) on jamaikalainen roomalaiskatolinen arkkipiispa. Hänet vihittiin papiksi 3. tammikuuta 1971 ja nimitettiin Saint John's-Basseterren hiippakunnan johtoon Brittiläisille Neitsytsaarille 17. heinäkuuta 1981. Piispaksi vihkiminen seurasi 8. lokakuuta. Pääkonsekraattorina toimi Samuel Emmanuel Carter, jota avustivat Kelvin Edward Felix ja Joseph Oliver Bowers.


title: Donald James Reece

text: Reece sai 12. lokakuuta 2007 nimityksen Kingston in Jamaican koadjuuttoriarkkipiispaksi, ja 12. huhtikuuta 2008 hänestä tuli sen arkkipiispa. Hän jäi eläkkeelle 15. huhtikuuta 2011.


title: Samuel Emmanuel Carter

text: Samuel Emmanuel Carter (31. heinäkuuta 1919 Kingston – 3. syyskuuta 2002) oli jamaikalainen roomalaiskatolinen arkkipiispa. Hänet vihittiin jesuiittojen papiksi 19. kesäkuuta 1954 ja nimitettiin Kingston in Jamaican vihkipiispaksi sekä Cenculianan titulaaripiispaksi 1. helmikuuta 1966. Piispaksi vihkiminen seurasi 25. huhtikuuta. Pääkonsekraattorina toimi Richard James Cushing, jota avustivat John Joseph McEleney ja Richard Lester Guilly.


title: Samuel Emmanuel Carter

text: Carter sai 1. syyskuuta 1970 nimityksen Kingston in Jamaican arkkipiispaksi, jona hän toimi, kunnes jäi eläkkeelle 11. marraskuuta 1994.


title: Richard Lester Guilly

text: Richard Lester Guilly OBE (6. heinäkuuta 1905 Glasgow – 7. kesäkuuta 1996) oli brittiläissyntyinen roomalaiskatolinen piispa, joka kuului jesuiittoihin vuodesta 1924. Hänet vihittiin papiksi 6. syyskuuta 1938 ja nimitettiin British Guianan apostoliseksi vikaariksi sekä Adraan titulaaripiispaksi 18. heinäkuuta 1954. Piispaksi vihkiminen seurasi 24. lokakuuta. Pääkonsekraattorina toimi Luigi Raimondi, jota avustivat George Weld ja Kenneth Roderick Turner. Toisen maailmansodan aikana Guilly oli toiminut sotilaspappina.


title: Richard Lester Guilly

text: Apostolisen vikariaatin muuttuessa Georgetownin hiippakunnaksi Guilly sai 29. helmikuuta 1956 nimityksen sen piispaksi. Hän osallistui Vatikaanin toiseen kirkolliskokoukseen ja johti hiippakuntaansa, kunnes erosi 12. elokuuta 1972.


title: Francis Dean Alleyne

text: Francis Dean Alleyne (s. 3. joulukuuta 1951) on Trinidad ja Tobagolta kotoisin oleva Guyanassa toimiva roomalaiskatolinen piispa. Hänestä tuli benediktiini 8. joulukuuta 1975, ja hän sai pappisvihkimyksensä 7. heinäkuuta 1985. Hänet nimitettiin Georgetownin hiippakunnan johtoon 30. lokakuuta 2003, ja piispaksi vihkiminen seurasi 30. tammikuuta 2004. Pääkonsekraattorina toimi Edward Joseph Gilbert, jota avustivat Lawrence Aloysius Burke ja Benedict Singh.


title: Patrick Christopher Pinder

text: Patrick Christopher Pinder (s. 1. marraskuuta 1953 Nassau) on bahamalainen roomalaiskatolinen arkkipiispa. Hänet vihittiin papiksi Nassaun hiippakuntaan 15. elokuuta 1980 ja nimitettiin sen vihkipiispaksi sekä Casae Calanaen titulaaripiispaksi 27. kesäkuuta 2003. Piispaksi vihkiminen seurasi 15. elokuuta. Pääkonsekraattorina toimi Lawrence Aloysius Burke, jota avustivat Edgerton Roland Clarke ja Robert Joseph Kurtz.


title: Patrick Christopher Pinder

text: Pinder sai 17. helmikuuta 2004 nimityksen Nassaun arkkipiispaksi.